text:
KGAOLO YA BORARO
Boikaelelo Jwa Modimo ke Eng ka Lefatshe?
Boikaelelo jwa Modimo ke eng ka batho?
Modimo o ile a latofadiwa ka eng?
Mo isagweng, botshelo bo tla bo bo ntse jang mo lefatsheng?
1. Boikaelelo jwa Modimo ke eng ka lefatshe?
BOIKAELELO jwa Modimo ka lefatshe bo itumedisa tota. Jehofa o batla gore lefatshe le tlale ka batho ba ba itumetseng le ba ba itekanetseng sentle. Baebele ya re “Modimo a jala tshingwana mo Edene” mme a “dira gore go mele . . . setlhare sengwe le sengwe se se eletsegang mo ponong ya motho e bile se le molemo go ka nna dijo.” Fa Modimo a sena go bopa monna wa ntlha e bong Adame le mosadi wa gagwe Efa, o ne a ba baya mo legaeng leo le lentle mme a ba raya a re: “Atang lo ntsifale lo tlatse lefatshe lo bo lo le fenye.” (Genesise 1:28; 2:8, 9, 15) Ka jalo boikaelelo jwa Modimo e ne e le gore batho ba nne le bana, ba atolose melelwane ya tshimo ya legae leo mo lefatsheng ka bophara, le go tlhokomela diphologolo.
2. (a) Re itse jang gore boikaelelo jwa Modimo ka lefatshe bo tla diragadiwa? (b) Baebele ya reng ka go tshelela ruri ga batho?
2 A o akanya gore boikaelelo jwa ga Jehofa Modimo jwa gore batho ba nne mo lefatsheng la paradaise bo tla tsamaya bo diragadiwa? Modimo o bolela jaana: “Ke bo buile mme ke tla bo diragatsa.” (Isaia 46:9-11; 55:11) Ee, ruri Modimo o tla diragatsa se a se ikaeletseng! A re o ne a se ka a ‘bopela lefatshe lefela, mme o le bopetse go nniwa.’ (Isaia 45:18) Modimo o ne a batla gore go tshele batho ba ba ntseng jang mo lefatsheng? Mme o ne a batla gore ba tshele mo go lone lobaka lo lo kana kang? Baebele e araba jaana: “Basiami ba tla rua lefatshe, mme ba tla aga mo go lone ka bosakhutleng.”—Pesalema 37:29; Tshenolo 21:3, 4.
3. Ke maemo afe a a hutsafatsang a a leng teng mo lefatsheng, mme seno se tsosa dipotso dife?
3 O a kgona go bona gore seno ga se ise se direge. Gone jaanong batho ba sa ntse ba lwala e bile ba a swa; gape ba a lwa e bile ba a bolaana. Go raya gore go na le sengwe se se phoso. Gone ke boammaaruri gore Modimo o ne a sa ikaelela gore lefatshe le nne ka tsela e re le bonang le ntse ka yone gompieno. Matsapa di a tsere kae? Ke ka ntlha yang fa boikaelelo jwa Modimo bo ise bo diragadiwe? Ga go na buka epe ya hisitori e e kwadilweng ke batho e e ka re bolelelang karabo ka gonne bothata bo simolotse kwa legodimong.
KWA MMABA A TSWANG TENG
4, 5. (a) Ke mang yo tota a neng a bua le Efa a dirisa noga? (b) Go ka tla jang gore motho yo o ikanyegang yo o kileng a bo a na le seriti a fetoge legodu?
4 Buka ya ntlha ya Baebele e re bolelela ka moganetsi wa Modimo yo o neng a tla mo tshimong ya Edene. O tlhalosiwa e le “noga,” mme e ne e se noga fela e re e tlwaetseng. Buka ya bofelo ya Baebele e mo tlhalosa e le noga “e e bidiwang Diabolo le Satane, yo o tsietsang lefatshe lotlhe le le nang le banni.” Gape o bidiwa “noga ya kwa tshimologong.” (Genesise 3:1; Tshenolo 12:9) Moengele yo o maatla yono, kgotsa setshedi se se sa bonaleng seno sa semoya, se ne sa dirisa noga gore e bue le Efa, fela jaaka motho yo o setswerere a ka dira gore go bonale e kete lentswe la gagwe le tswa mo mpoping. Ga go pelaelo gore motho yono wa semoya o ne a le teng fa Modimo a ne a bopa lefatshe gore batho ba tle go nna mo go lone.—Jobe 38:4, 7.
5 Le fa go ntse jalo, e re ka dilo tsotlhe tse Jehofa a di bopileng di itekanetse, ke mang yo o dirileng “Diabolo” yono, ene “Satane” yono? Karabo e e motlhofo fela ke go re, mongwe wa bana ba ba maatla ba semoya ba Modimo o ne a iphetola go nna Satane. Seno se diregile jang? Motho yo o kileng a bo a na le seriti e bile a ikanyega a ka fetoga go nna legodu. Seo se direga jang? Motho yono a ka nna a itetla go nna le keletso e e sa siamang. Fa a nna a akanya ka yone, keletso eo e ka nna ya gola. Mme fa tshono e tlhaga, a ka nna a diragatsa keletso eo e e sa siamang ya se a ntseng a akanya ka sone.—Jakobe 1:13-15.
6. Go tlile jang gore morwa yo o maatla wa semoya wa Modimo a fetoge Satane Diabolo?
6 Seno ke sone se se neng sa diragalela Satane Diabolo. Go bonala a ile a utlwa fa Modimo a ne a bolelela Adame le Efa gore ba nne le bana mme ba tlatse lefatshe ka bone. (Genesise 1:27, 28) Go bonala Satane a ile a ipolelela go re, ‘Batho bano botlhe ba ka obamela nna go na le gore ba obamele Modimo!’ Ka jalo, keletso eno e e sa siamang e ile ya gola mo pelong ya gagwe. Kgabagare, o ile a tsaya kgato ya go tsietsa Efa ka go mmolelela maaka ka Modimo. (Genesise 3:1-5) Ka jalo, o ne a fetoga “Diabolo,” mo go rayang “Yo o Senyang ba Bangwe Leina.” Mme mo godimo ga moo, o ne a fetoga “Satane,” mo go rayang “Moganetsi.”
7. (a) Ke ka ntlha yang fa Adame le Efa ba ile ba swa? (b) Ke ka ntlha yang fa bana botlhe ba ga Adame ba tsofala e bile ba swa?
7 Ka go dirisa maaka le tsietso, Satane Diabolo o ile a dira gore Adame le Efa ba se ka ba utlwa Modimo. (Genesise 2:17; 3:6) Seno se ne sa felela ka gore kgabagare ba swe, fela jaaka Modimo a ne a rile ba tla swa fa ba sa mo utlwe. (Genesise 3:17-19) E re ka Adame a ile a latlhegelwa ke boitekanelo jwa gagwe fa a ne a leofa, bana botlhe ba gagwe ba ile ba rua boleo mo go ene. (Baroma 5:12) Boemo jwa bone bo ka tshwantshiwa le jwa pane e e dirisediwang go baka senkgwe. Fa pane e bobetsegile golo gongwe, go direga eng ka senkgwe sengwe le sengwe se se dirilweng ka pane eno? Le sone se tla tswa se bobetsegile. Ka tsela e e tshwanang, motho mongwe le mongwe o ruile bosaitekanelang mo go Adame, kgotsa re ka re o “bobetsegile.” Ke gone ka moo batho botlhe ba tsofalang ba bo ba swa.—Baroma 3:23.
8, 9. (a) Go bonala Satane a ile a latofatsa Modimo ka eng? (b) Ke ka ntlha yang fa Modimo a se kile a fedisa batsuolodi bao ka yone nako eo?
8 Fa Satane a ne a dira gore Adame le Efa ba leofele Modimo, tota o ne a dira gore ba mo tsuologele. O ne a sa rate tsela e Jehofa a busang ka yone. Tota re ka re, Satane o ne a re: ‘Modimo ke mmusi yo o bosula. O bua maaka e bile ga a batle go naya babusiwa ba gagwe sepe se se molemo. Batho ga ba tlhoke go busiwa ke Modimo. Ba ka kgona go itirela tshwetso ya gore ke eng se se siameng le se se sa siamang. E bile ba ka tshela botoka fa ba busiwa ke nna.’ Modimo o ne a tla lebana jang le tatofatso eo e e mo tlontlololang? Bangwe ba akanya gore Modimo a ka bo a ile a bolaya batsuolodi bao ka yone nako eo. A mme go dira jalo go ka bo go ile ga re thusa go bona gore a tatofatso eno ya ga Satane e boammaaruri kgotsa jang? A go ka bo go ile ga supa gore Modimo o busa ka tsela e e siameng?
9 Tsela e e siameng e Jehofa a dirisang tshiamiso ya gagwe e e itekanetseng ka yone e ne e ka se ka ya mo letla gore a bolaye batsuolodi bao ka yone nako eo. O ne a swetsa ka gore go fete nako gore tatofatso ya ga Satane e itshupe ka tsela e e kgotsofatsang gore e boammaaruri go le kana kang le go supa gore Diabolo ke moaki. Ka jalo, Modimo o ile a dira tshwetso ya gore a letle batho gore ba nne le nako ya go ipusa ba tlhotlhelediwa ke Satane. Kgaolo ya 11 ya buka eno, e tla re bolelela gore ke ka ntlha yang fa Jehofa a ile a dira jalo le gore ke ka ntlha yang fa a ile a letla gore go fete nako e ntsi jaana pele a ka rarabolola dikgang tseno. Mme gone jaanong, re tshwanetse go akanya ka ntlha eno: A go ne go siame gore Adame le Efa ba dumele Satane, yo a neng a ise a ke a ba direle sepe se se molemo? A go ne go siame gore ba dumele gore Jehofa, yo o neng a ba neile sengwe le sengwe se ba neng ba na le sone, ke moaki yo o setlhogo? Wena o ka bo o ile wa dira eng?
10. O ka tshegetsa jang letlhakore la ga Jehofa gore o arabe kgwetlho ya ga Satane?
10 Go molemo gore re akanye ka dipotso tseno ka gonne mongwe le mongwe wa rona o lebane le dikgwetlho tse di ntseng jalo gompieno. Ee, o na le tshono ya go tshegetsa letlhakore la ga Jehofa gore go bonale gore tatofatso ya ga Satane e boammaaruri go le kana kang. O ka kgona go tsaya Jehofa e le Mmusi wa gago le go bontsha gore Satane ke moaki. (Pesalema 73:28; Diane 27:11) Go utlwisa botlhoko go bona gore ke batho ba le mmalwa fela mo dibilioneng tsa batho mo lefatsheng lotlhe ba ba dirang tshwetso e e ntseng jalo. Seno se tsosa potso e e botlhokwa e e reng, A tota Baebele e ruta gore Satane ke ene a busang lefatshe leno?
KE MANG YO O BUSANG LEFATSHE LENO?
11, 12. (a) Go raelwa ga ga Jesu go bontsha jang gore Satane ke mmusi wa lefatshe leno? (b) Ke eng gape se se bontshang gore Satane ke mmusi wa lefatshe leno?
11 Le ka motlha Jesu ga a ise a ko a belaele gore Satane ke ene mmusi wa lefatshe leno. Nako nngwe Satane o ne a dirisa tsela nngwe e e gakgamatsang go bontsha Jesu “magosi otlhe a lefatshe le kgalalelo ya one.” Morago ga moo Satane o ne a solofetsa Jesu a re: “Dilo tseno tsotlhe ke tla di go naya fa o ka wela fa fatshe mme wa nkobamela.” (Mathaio 4:8, 9; Luke 4:5, 6) A ko o akanye ka seno. A Satane o ka bo a raetse Jesu ka magosi ano fa magosi ano e ne e se a gagwe? Jesu o ne a se ka a ganela gore dipuso tseno tsotlhe tsa lefatshe e ne e le tsa ga Satane. Eleruri, Jesu a ka bo a ile a dira jalo fa Satane e ka bo e se ene mmusi wa magosi ano.
12 Gone ke boammaaruri gore Jehofa ke Modimo Mothatayotlhe, Mmopi wa lobopo le lentle ka tsela e e gakgamatsang. (Tshenolo 4:11) Le fa go ntse jalo, ga go na gope mo Baebeleng mo go tweng Jehofa Modimo kgotsa Jesu Keresete ke mmusi wa lefatshe leno. Tota e bile, Jesu o ne a bitsa Satane a re ke “mmusi wa lefatshe leno.” (Johane 12:31; 14:30; 16:11) Gape, Baebele e bitsa Satane Diabolo e re ke “modimo wa tsamaiso eno ya dilo.” (2 Bakorintha 4:3, 4) Moaposetoloi wa Mokeresete e bong Johane o ne a kwala jaana ka moganetsi yono, kgotsa ene Satane yono: “Lefatshe lotlhe le namaletse mo maatleng a yo o boikepo.”—1 Johane 5:19.
KAFA LEFATSHE LA GA SATANE LE TLILENG GO FEDISIWA KA GONE
13. Ke ka ntlha yang fa re tlhoka lefatshe le lesha?
13 Lefatshe le nna kotsi le go feta fa dingwaga di ntse di kgabaganya. Le tletse ka masole a a ratang ntwa, boradipolotiki ba ba sa ikanyegeng, baeteledipele ba bodumedi ba baitimokanyi le dikebekwa tse di setlhogo. Lefatshe lotlhe le senyegile mo le ka se kang la baakanngwa. Baebele e senola gore nako e atametse e Modimo a tlileng go senya lefatshe le le boikepo ka yone ka ntwa ya gagwe ya Aramagedona. Lefatshe le le boikepo leno le tla tseelwa sebaka ke lefatshe le lesha la tshiamo.—Tshenolo 16:14-16.
14. Modimo o tlhophile mang go nna Mmusi wa Bogosi jwa Gagwe, mme seno se ne sa bolelelwa pele jang?
14 Jehofa Modimo o ne a tlhopha Jesu Keresete gore a nne Mmusi wa Bogosi jwa Gagwe jwa selegodimo. Bogologolo tala, Baebele e ne ya bolelela pele jaana: “Re tsaletswe ngwana, re neilwe ngwana wa mosimane; mme go busa e le kgosana go tla nna mo legetleng la gagwe. Mme o tla tewa leina go twe . . . Kgosana ya Kagiso. Letlotlo la go busa e le kgosana le kagiso ga di kitla di fela.” (Isaia 9:6, 7) Jesu o ne a ruta balatedi ba gagwe go rapelela puso eno ba re: “A bogosi jwa gago bo tle. A thato ya gago e diragale le mo lefatsheng, jaaka kwa legodimong.” (Mathaio 6:10) Jaaka fa re tla bona moragonyana mo bukeng eno, Bogosi jwa Modimo bo tla tloga bo nyeletsa magosi otlhe a lefatshe leno, mme bo tla a tseela sebaka otlhe fela. (Daniele 2:44) Mme morago ga moo, Bogosi jwa Modimo bo tla tlisa lefatshe la paradaise.
LEFATSHE LE LESHA LE ATAMETSE!
15. “Lefatshe le lesha” ke eng?
15 Baebele e re tlhomamisetsa jaana: “Go na le magodimo a masha le lefatshe le lesha tse re di letetseng go ya ka tsholofetso ya [Modimo], mme ruri go tla nna tshiamo mo go tsone.” (2 Petere 3:13; Isaia 65:17) Ka dinako tse dingwe, fa Baebele e bua ka “lefatshe,” e a bo e raya batho ba ba nnang mo lefatsheng. (Genesise 11:1) Ka jalo “lefatshe le lesha” ke setšhaba sa batho ba ba amogelwang ke Modimo.
16. Batho ba Modimo a ba amogelang ba tla bona mpho efe e e molemolemo e e tswang kwa go ene, mme re tshwanetse go dira eng gore re e amogele?
16 Jesu o ne a solofetsa gore mo lefatsheng le lesha le le tlang, batho ba Modimo a ba amogelang ba tla amogela mpho ya “botshelo jo bo sa khutleng.” (Mareko 10:30) Tsweetswee bula Baebele ya gago mo go Johane 3:16 le mo go Johane 17:3, mme o bale gore Jesu o rile re dire eng gore re bone botshelo jo bo sa khutleng. Jaanong, sekaseka Baebele go bona masego a a tla bonwang ke ba ba tshwanelegelang go bona mpho e e molemolemo eo e e tswang kwa Modimong mo lefatsheng le le tlang la Paradaise.
17, 18. Re ka tlhomamisega jang gore lefatshe lotlhe le tla nna le kagiso le polokesego?
17 Boikepo, ntwa, bokebekwa le bothubaki di tla bo di sa tlhole di le gone. “Moikepi o tla bo a sa tlhole a le teng . . . mme ba ba pelonolo ba tla rua lefatshe.” (Pesalema 37:10, 11) Kagiso e tla nna teng ka gonne ‘Modimo o tla dira gore dintwa di kgaotse go ya kwa ntlheng ya lefatshe.’ (Pesalema 46:9; Isaia 2:4) Morago ga moo “mosiami o tla tlhoga, le letlotlo la kagiso go fitlha ngwedi e sa tlhole e le teng”—seo se raya gore kagiso e tla nna teng ka bosakhutleng!—Pesalema 72:7.
18 Baobamedi ba ga Jehofa ba tla tshela ka polokesego. Mo metlheng ya Baebele, Baiseraele ba ne ba tshela ka polokesego fa fela ba ne ba ikobela Modimo. (Lefitiko 25:18, 19) A bo go tla bo go itumedisa jang ne fa le rona re tla bo re ipelela polokesego e e ntseng jalo mo Paradaiseng!—Isaia 32:18; Mika 4:4.
19. Re itse jang gore go tla nna le letlepu la dijo mo lefatsheng le lesha la Modimo?
19 Ga go kitla go nna le ditlhaelo tsa dijo. Mopesalema o ne a opela a re: “Go tla nna le dijo tsa ditlhaka di le dintsi mo lefatsheng; go tla penologa mo godimo ga dithaba.” (Pesalema 72:16) Jehofa Modimo o tla segofatsa batho ba gagwe ba ba siameng, mme “lefatshe ka bolone ruri le tla ntsha kungo ya lone.”—Pesalema 67:6.
20. Ke ka ntlha yang fa re ka tlhomamisega gore lefatshe lotlhe le tla fetoga paradaise?
20 Lefatshe lotlhe le tla nna paradaise. Lefatshe le le kileng la bo le sentswe ke baleofi le tla tseelwa sebaka ke magae a mantle a masha le ditshingwana tse dintle. (Isaia 65:21-24; Tshenolo 11:18) Fa nako e ntse e kgabaganya, dikarolo tsa lefatshe tse go setseng go jadilwe ditshingwana dingwe mo go tsone di tla atologa go fitlha lefatshe lotlhe e nna tshimo e ntle e e ungwang e e tshwanang le Edene. Mme Modimo ga a kitla a palelwa ke go ‘bula seatla sa gagwe gore a kgotsofatse keletso ya setshedi sengwe le sengwe.’—Pesalema 145:16.
21. Ke eng se se bontshang gore go tla nna le kagiso fa gare ga batho le diphologolo?
21 Go tla nna le kagiso fa gare ga batho le diphologolo. Diphologolo tsa naga le diruiwa di tla fula mmogo. Tota le ngwana yo monnye ga a kitla a boifa diphologolo tse gone jaanong di sa ntseng di le kotsi.—Isaia 11:6-9; 65:25.
22. Go tla direga eng ka bolwetse?
22 Bolwetse bo tla fela. E re ka Jesu e tla bo e le Mmusi mo Bogosing jwa Modimo jwa selegodimo, o tla fodisa batho ba le bantsi thata go feta kafa a neng a dira ka gone fa a ne a sa ntse a le mo lefatsheng. (Mathaio 9:35; Mareko 1:40-42; Johane 5:5-9) Ka nako eo, “ga go na monni ope yo o tla reng: ‘Ke a bobola.’”—Isaia 33:24; 35:5, 6.
23. Ke ka ntlha yang fa tsogo ya baswi e tlile go re itumedisa?
23 Batho ba re ba ratang ba ba re tlogetseng ka loso ba tla tsosiwa mo baswing mme ga ba kitla ba tlhola ba swa gape. Botlhe ba ba suleng ba ba leng mo mogopolong wa Modimo ba tla tsosiwa mo baswing. Tota e bile, “go tlile go nna le tsogo ya ba ba siameng mmogo le ba ba sa siamang.”—Ditiro 24:15; Johane 5:28, 29.
24. O ikutlwa jang ka go tshela mo lefatsheng la Paradaise?
24 A bo botlhe ba ba dirang tshwetso ya go ithuta ka Mmopi yo Mogolo wa rona e bong Jehofa Modimo e bile ba batla go mo direla ba letetswe ke isagwe e e molemolemo jang ne! Jesu o ne a bua ka Paradaise e e tlang mo lefatsheng fa a ne a solofetsa modirabosula yo o neng a swela fa thoko ga gagwe a re: “O tla nna le nna mo Paradaiseng.” (Luke 23:43) Go botlhokwa gore re ithute go le gontsi ka Jesu Keresete, ene yo masego ano otlhe a tlileng go diragadiwa ka ene.


c: text/html

text:
Baebele ya mo Internet | THANOLO YA LEFATSHE LE LESHA YA DIKWALO TSE DI BOITSHEPO
A o ka rata go bala setlhogo seno ka %%?
Isaia 48:1-22
48 Utlwa seno, wena ntlo ya ga Jakobe, lona ba lo ipitsang ka leina la Iseraele+ le ba ba tswang mo metsing a Juda,+ lona ba lo ikanang ka leina la ga Jehofa+ le ba lo umakang leina la Modimo wa Iseraele,+ e se ka boammaaruri le fa e le ka tshiamo.+2 Gonne ba ile ba ipitsa gore ba tswa kwa motseng o o boitshepo,+ mme ba itshegeditse ka Modimo wa Iseraele,+ yo leina la gagwe e leng Jehofa wa masomosomo.+3 “Dilo tsa ntlha ke di boletse le eleng go tloga ka nako eo, mme di ne tsa tswa mo molomong wa me, ke ne ka nna ka dira gore di utlwiwe.+ Ka tshoganyetso ke ne ka tsaya kgato, mme dilo tseo tsa tsena.+4 Ka go itse gore o thata+ le gore molala wa gago ke mosifa+ wa tshipi le phatla ya gago ke kgotlho,+5 gape ke ne ka nna ka go bolelela go tloga ka nako eo. Pele ga go ka tsena, ke ne ka dira gore o go utlwe,+ gore o se ka wa re, ‘Modingwana wa me o di dirile, le setshwantsho sa me se se setilweng le setshwantsho sa me se se thetsweng di di laotse.’+6 O utlwile.+ Go bone gotlhe.+ Fa e le lona, a ga lo kitla lo go bolela?+ Ke dirile gore lo utlwe dilo tse disha go tloga mo nakong eno, le tsone dilo tse di beetsweng kwa thoko, tse lo iseng lo di itse.+7 Mo nakong eno di tshwanetse go bopiwa, mme e seng go tloga ka nako eo, le dilo tse lo neng lo sa di utlwa pele ga gompieno, gore lo se ka lwa re, ‘Bona! Ke ne ke setse ke di itse.’+8 “Mo godimo ga moo, ga lo a utlwa,+ le fa e le go itse, le gone tsebe ya lona ga e a bulega go tloga ka nako eo go ya pele. Gonne ke itse sentle gore ruri o ne wa tswelela o dira ka boferefere,+ mme o biditswe ‘motlodi go tswa sebopelong.’+9 Ke tla thiba bogale jwa me+ ka ntlha ya leina la me, mme ke tla ithiba mo go wena ka ntlha ya pako ya me gore o se ka wa kgaolwa.+10 Bona! Ke go itshekisitse, mme e seng jaaka selefera.+ Ke go tlhophile mo leubelong le le nyerolosang la pogisego.+11 Ke tla tsaya kgato ka ntlha ya me,+ ka ntlha ya me, gonne motho a ka itetla jang gore a itshepololwe?+ Mme ga nkitla ke naya ope o sele kgalalelo ya me.+12 “Ntheetsa, wena Jakobe, le wena Iseraele yo ke go biditseng. Ke ntse ke le ene Yoo.+ Ke nna wa ntlha.+ Mo godimo ga moo, ke nna wa bofelo.+13 Mo godimo ga moo, seatla sa me se ne sa thaya motheo wa lefatshe,+ le seatla sa me sa moja se ne sa phutholola magodimo.+ Ke biletsa kwa go one, gore a nne a eme mmogo.+14 “Phuthegang mmogo, lotlhe fela, mme lo utlwe.+ Ke mang mo gare ga bone yo o boletseng dilo tseno? Jehofa o mo ratile.+ O tla dira se a se ratang mo Babelona,+ le lebogo la gagwe le tla nna mo Bakaladieng.+15 Nna—e leng nna ke buile. Mo godimo ga moo, ke mmiditse.+ Ke mo tlisitse, mme tsela ya gagwe e tla atlegisiwa.+16 “Nkatamelang. Utlwang seno. Go tswa kwa tshimologong ga ke a bua mo lefelong la go iphitlha gotlhelele.+ Ke ntse ke le teng go simolola fa go diragala.”Mme jaanong Morena Molaodimogolo Jehofa o nthomile, le one moya+ wa gagwe.17 Jehofa o buile jaana, Morekolodi+ wa gago, Moitshepi wa Iseraele:+ “Nna Jehofa, ke Modimo wa gago, Yo ke go rutang gore o solegelwe molemo,+ Yo ke dirang gore o gate mo tseleng e o tshwanetseng wa tsamaya mo go yone.+18 Fa fela o ne o ka tlhwaela ditaolo tsa me tsebe!+ Foo kagiso ya gago e ne e tla nna fela jaaka noka,+ le tshiamo ya gago jaaka makhubu a lewatle.+19 Mme bana ba gago ba ne ba tla nna fela jaaka moshawa, mme ditlogolwana tse di tswang mo teng ga gago di ne di tla nna jaaka ditlhaka tsa one.+ Leina la motho le ne le se kitla le kgaolwa kgotsa le nyelediwa fa pele ga me.”+20 Tsamayang, lo tswe mo Babelona!+ Tshabang Bakaladia.+ Bolelang le eleng ka modumo wa go goa ka boipelo, dirang gore seno se utlwiwe.+ Dirang gore se tswele le kwa ntlheng ya lefatshe.+ Lo re: “Jehofa o rekolotse Jakobe motlhanka wa gagwe.+21 Mme ga ba a ka ba tshwarwa ke lenyora+ fa a ne a ba tsamaisa mo mafelong a a swafetseng.+ O ne a ba eledisetsa metsi go tswa mo lefikeng, mme a fatsa lefika gore metsi a phothosele.”+22 “Ba ba boikepo ga ba na kagiso,”+ Jehofa o buile jalo.

robotstxt: allowed

filter: keep


text:
SETLHOGO SA KA FA NTLE | KE ENG FA O TSHWANETSE GO IKANYEGA?
Kafa go sa Ikanyege go go Amang ka Teng
“Ka metlha go na le maemo a a thata a a ka rarabololwang ka go sa ikanyege go le gonnye.”—Samantha, Afrika Borwa.
A o dumalana le seo? Fela jaaka Samantha, rotlhe re kile ra lebana le maemo a a thata. Tsela e re itshwarang ka yone fa re le mo maemong a a re tlhotlheletsang gore re se ka ra ikanyega, e ka senola gore ke eng se re se tsayang se le botlhokwa. Ka sekai, fa re tshwenyegile thata ka gore re se ka ra tlhabiwa ke ditlhong, re ka nna ra leba go sa ikanyege e le selo sa botlhokwa. Le fa go ntse jalo, fa ba bangwe ba lemoga gore ga o ikanyege, gantsi seo se nna le ditlamorago tse di botlhoko. Ela tlhoko dintlha tse di latelang.
GO SA IKANYEGE GO DIRA GORE O SE TLHOLE O IKANNGWA
Dikamano tse di molemo di nna teng fa batho ba ikanyega mo go ba bangwe. Fa batho ba babedi ba ikanyana, ba ikutlwa ba sireletsegile. Mme gone, seno ga se itiragalele fela. Batho ba kgona go ikanyana fa ba fetsa nako mmogo, ba buisana ka boikanyegi e bile ba akanyetsana. Go ikanngwa go ka senngwa ke go dira selo se sennye fela sa go sa ikanyege. Mme fa o sa tlhole o ikanngwa, go thata gore o boe o ikanngwe gape.
A o kile wa tsiediwa ke mongwe yo o neng o mo tsaya e le tsala ya gago e kgolo? Fa go le jalo, o ne wa ikutlwa jang? Ga go pelaelo gore o ne wa utlwa botlhoko, e kete motho yoo o go tlhanogetse. Ruri go a utlwala gore o ikutlwe jalo. Go bonala sentle gore go sa ikanyege go ka senya motheo wa dikamano tse di molemo.
GO SA IKANYEGE GO A TSHELANWA
Dipatlisiso tse di neng tsa dirwa ke Robert Innes, porofesa wa tsa ikonomi kwa Yunibesithing ya California, di ne tsa bontsha gore “go sa ikanyege go a tshelanwa.” Ka jalo, go sa ikanyege go ka tshwantshiwa le mogare—fa o dirisana thata le motho yo o sa ikanyegeng, o ipaya mo kotsing ya go “tshwaediwa” ke go sa ikanyege.
O ka tila jang go wela mo serung sa go sa ikanyege? Baebele e ka go thusa. Tsweetswee sekaseka melaometheo e le mmalwa ya Baebele.


text:
A Jesu E ne E le Monna Fela yo o Molemo?
Karabo ya Baebele
Jesu e ne e se monna fela yo o siameng. Totatota o ile a itshupa e le motho yo o nang le tlhotlheletso e kgolo go gaisa botlhe mo hisitoring ya batho. Ela tlhoko mafoko ano a bakwadi ba hisitori ba ba tumileng le ba bangwe ba ileng ba a bua ka ene:
“Jesu wa Nasaretha . . . ke motho yo mogolo go gaisa botlhe mo hisitoring.”—H. G. Wells, rahisitori wa Moesemane.
“Botshelo [jwa ga Jesu] ke jwa motho yo o neng a na le tlhotlheletso e kgolo go gaisa botlhe mo polaneteng eno mme tlhotlheletso ya gagwe e sa ntse e oketsega.”—Kenneth Scott Latourette, rahisitori le mokwadi wa Moamerika.
Baebele e tlhalosa lebaka la go bo Jesu a ile a nna le tlhotlheletso e kgolo go feta motho ope fela yo o kileng a tshela. Fa Jesu a ne a botsa balatedi ba gagwe ba ba neng ba atamalane thata le ene gore ba akanya gore ke ene mang, mongwe wa bone o ile a araba jaaka a opile kgomo lonaka: “
O Keresete, Morwa Modimo yo o tshedileng.”—Mathaio 16:16.


text:
Go dira kopo ya go bona tshegetso ka matlole a go aga ntlo ke puso
Ikwadise jaanong mme o lete sebaka sa gago.
1. Tshegetso ka matlole a go aga ntlo ke puso ke eng?
Tshegetso ka matlole a go aga ntlo ke puso ke madi a a rebolwang ke puso go reka/agq ntlo. Puso ga e neele batho madi a seatleng. Madi a dirisetswa go reka kgotsa go aga matlo fela.
2. Ke mang yo a ka dirang kopo ya go bona tshegetso ka matlole a go reka ntlo ke puso?
Go dira kopo ya go bona tshegetso ka matlole a go aga ntlo ke puso -
- o tshwanetse wa bo o na le dingwaga di le 21 le go feta;
- o tshwanetse wa bo o na le bana kgotsa o sa nyalwa mme o na le bana kgotsa o nna le molekane nako e telele;
- o tshwanetse wa bo o sa dire mme lotseno lwa lelapa lwa gago lo sa fete R7000 ka kgwedi;
- o tshwanetse wa bo o le moagi wa Aforika Borwa kgotsa motswa kwa ntle yo o nang le tetlelelo ya leriri ya bonno (permanent residential permit)
- o tshwanetse wa bo o ise o ke o bone thuso ya puso mo botshelong jwa gago
- o tshwanetse wa bo o le mong wa ntlo la ntlha mo botshelong jwa gago
3. O ka dira kopo kae?
O ka dira kopo mo kantorong ya sathalaete e e gaufi nao. Mmasepala o na le karolwana e e mekamekanang le merero ya matlo. Go tla bo go na le dikhomphuthara go tsenya tshedimosetso ya gago mo dikantorong tsotlhe tsa sathalaete. Dikhomphuthara mo dikantorong tsa sathalaete di tla golaganngwa le polokelo ya tshedimosetso mo diporofenseng.
4. O ka dira kopo jang?
Ga o tlhoke madi go dira kopo ya tshegetso ka matlole a go aga ntlo ke puso. O ka etela kantoro ya sathalaete e e gaufi nao mme o tle le ditokomane tse di latelang:
- ID ya gago
- ID ya monna/mosadi wa gago fa go kgonega
- Disethifikeiti tsa matsalo tsa bana ba gago kgotsa ba o nnang le bona
- Bopaki ba lotseno fa o dira
- O tla tlhoka bopaki (sekao: affidavit fa o nna le maloko a mangwe a losika jaaka bana ba kgaitsadio yo o tlhokafetseng)
O ka dira dikhophi tsa ditikomane tseo mme wa di netefatsa kwa seteišeneg sa mapodisi se se gaufi nao kgotsa kwa kgotlatshekelo pele o etela dikantoro tsa sathalaete.
5. Batho bao ba nang le ditlhokegeo tse di kgethegileng bona?
Kago ya matlo e tlhokomela bagodi le batho bao ba nang le bokoa bongwe mo mebeleng. Ba ke batho ba ba nang le ditlhokego tse di kgethegileng mme ba akaretsa sekao: batho bao ba leng mo ditulong tsa maotwana (wheelchairs) le bao matlo a bona a tlhokang mejako e e sephara. Tsedimosetso nngwe gape mabapi le se e ka bonwa kwa dikantorong tsa sathalaete tsa porofense.
6. Ke dirile kopo -jaanong go tla dirang morago ga seo?
Fa o dira kopo kwa kantorong tsa sathalaete e e gaifi nao o tla amogela FORM C jaaka bopaki ba go bontsha gore o ikwadisitse. Foromo e, e bontsha letlha le o ikwadisitseng ka lona le nomoroikwadiso ya gago. Tsamaya le foromo e kwa kantorong ya sathalaete e e gaufi nao kgotsa kantoro ya porofense go lekola fa leina la gago le tlhagelela mo lenaaneng la go leta la porofense. O tla leta sebaka sa gago. Lekola ka gale kwa kantorong ya sathalaete e e gaufi nao kgotsa kantoro ya porofense gore kopo ya gago e tsamaya kae.
7. Gakologelwa!
Itsise kantoro ya sathalaete fa:
- o fetola aterese ya bonno le ya poso
- maemo a gago a tiro le a thapo a fetoga
- o latlhegelwa ke tiro le fa o bona tiro
- go nna le diphetogo dingwe mo lelapeng, (sekao: go nna le bana ba bagwe ba o ba tlhokomelang)
- maemo a gago a boitekanelo a fetoga (sekao: go golofala)
8. Dintlha ka ikgolaganyo
Aterse ya bonno
2nd Floor
Sanlam Plaza East Building
Schoeman Street
PRETORIA
Aterese ya poso
PO Box 440
PRETORIA
0001
Nomoro ya mogala: 012 358 1167
Rre Bradley Rathumbu
Molaodi: Karolo ya Lenaane la go Leta le Taolo ya Tshegetso ka Matlole
Nomoro ya mogala: 012 358 1124
Rre Peggy Rathete
Motlatsa Molaodi: Karolo ya Lenaane la go Leta le Taolo ya Tshegetso ka Matlole
Dikantoro tsa Sathalaete
"Kitso e etleetsa botshelo ba mong wa ntlo, serorumo le boitshepo."


text:
KAROLO 1
Sephiri se re Itumelelang go se Itse
A mongwe o kile a go bolelela sephiri?— * Baebele e bua ka sephiri se se botlhokwa se se bidiwang “sephiri se se boitshepo.” Se boitshepo ka gonne se tswa kwa Modimong. E bile se bidiwa sephiri ka gonne batho ba ne ba sa itse ka sone. Tota le baengele ba ne ba batla go itse ka sone. A o ka rata go itse gore sephiri seo ke eng?—
O akanya gore baengele ba ne ba batla go itse eng?
Bogologolo tala, Modimo o ne a bopa monna le mosadi wa ntlha. Maina a bone e ne e le Adame le Efa. Modimo o ne a ba naya legae le lentle le le neng le bidiwa tshimo ya Edene. Fa Adame le Efa ba ka bo ba ile ba reetsa Modimo, bone le bana ba bone ba ka bo ba ile ba dira gore lefatshe lotlhe le nne paradaise jaaka tshimo eo. Mme ba ka bo ba ile ba tshelela ruri mo Paradaiseng. Mme a o gakologelwa gore Adame le Efa ba ile ba dira eng?—
Adame le Efa ga ba a ka ba utlwa Modimo, mme ke ka lebaka leo re sa tsheleng mo paradaiseng gompieno. Modimo o ne a re o tla dira gore lefatshe lotlhe le nne lentle mme mongwe le mongwe o tla tshelela ruri le go itumela. O ne a tla dira seno jang? Ka nako e telele, batho ba ne ba sa itse. E ne e le sephiri.
Fa Jesu a tla mo lefatsheng, o ne a ruta batho ka sephiri seno. O ne a re sephiri seo se ka ga Bogosi jwa Modimo. Jesu o ne a bolelela batho gore ba rapelele gore Bogosi jono bo tle. Bo tla dira gore lefatshe le nne paradaise e ntle.
A o itumeletse go itse sephiri seno?— Gakologelwa gore ke fela batho ba ba leng kutlo mo go Jehofa ba ba tla tshelang mo Paradaiseng. Baebele e re bolelela go le gontsi ka banna le basadi ba ba neng ba le kutlo mo go Jehofa. A o ka rata go ithuta ka bone?— A re bone gore bangwe ba bone e ne e le bomang le gore re ka dira jang gore re tshwane le bone.
BALA MO BAEBELENG YA GAGO
^ ser. 3 Mo dipolelong tseno tsotlhe, o tla bona letshwao leno (—) morago ga dipotso dingwe. Ke nako e e siameng ya gore o eme mme o letle ngwana wa gago go araba.


text:
POLELO 12
Batho ba Aga Tora e Kgolo
GO NE ga feta dingwaga tse dintsintsi. Bomorwa Noa ba ne ba nna le bana ba bantsi. Mme bana ba bone ba gola, le bone ba nna le bana. Go ise go ye kae, batho ba ne ba nna bantsi mo lefatsheng.
Mongwe wa batho bano e ne e le setlogolwana sa ga Noa e bong Nimerode. E ne e le monna yo o setlhogo yo o neng a tsoma le go bolaya batho le diphologolo. Gape Nimerode o ne a itira kgosi mme a laola batho botlhe. Modimo o ne a sa rate Nimerode.
Ka nako eo, batho botlhe ba ne ba bua puo e le nngwe. Nimerode o ne a batla gore ba nne felo go le gongwe gore a kgone go ba busa. Ka jalo, a o itse se a ileng a se dira? O ne a laela batho gore ba age motse le tora e kgolo mo go one. A o a ba bona mo setshwantshong ba dira ditena?
Jehofa Modimo o ne a sa itumedisiwa ke kago eno. Modimo o ne a batla gore batho ba tswe mme ba nne mo lefatsheng lotlhe. Mme batho bone ba ne ba re: ‘Tlang! A re ikageleng motse le tora e e goletseng kwa godimo thata, mo setlhoa sa yone se tla fitlhang kwa legodimong. Mme re tla tuma!’ Batho ba ne ba sa batle go tlotlomatsa Modimo mme ba ne ba batla go itlotlomatsa.
Ka jalo, Modimo o ne a dira gore batho ba emise go aga tora. A o itse gore o ile a dira seo jang? O ne a dira gore ka bonako fela batho ba simolole go bua dipuo tse di farologaneng go na le go bua puo e le nngwe. Baagi ba ne ba sa tlhole ba utlwana fa ba bua. Ke ka lebaka leo motse ono o ileng wa bidiwa Babele kgotsa Babelona, mo go rayang “Tlhakatlhakano.”
Batho jaanong ba ne ba simolola go tswa mo Babele. Ditlhopha tsa batho ba ba buang puo e e tshwanang di ne tsa ya go nna mmogo mo dikarolong tse dingwe tsa lefatshe.


text:
POLELO 49
Letsatsi le Ema le sa Sute
BONA Joshua. O ntse a re: ‘Letsatsi, ema o sa sute!’ Mme letsatsi le ema le sa sute. Le ema fela mo gare ga loapi letsatsi lotlhe. Jehofa ke ene a dirang gore le eme! Mme gone, a re bone gore ke ka ntlha yang fa Joshua a batla gore letsatsi le nne le ntse le tlhabile.
Fa dikgosi tse tlhano tse di bosula tsa mo nageng ya Kanana di simolola go lwa le Bagibeone, ba roma monna mongwe gore a ye go kopa thuso kwa go Joshua. O mo raya a re: ‘Tla kwa go rona ka bonako! Re boloke! Dikgosi tsotlhe mo kgaolong e e dithaba di tlile go lwa le batlhanka ba gago.’
Gone fela foo, Joshua le batlhabani ba gagwe ba a tsamaya. Ba lala ba tsamaya bosigo jotlhe. Fa ba goroga kwa Gibeone, masole a dikgosi tse tlhano a a tshoga mme a simolola go tshaba. Ka jalo, Jehofa o dira gore go ne matlapa a magolo a sefako go tswa kwa loaping, mme masole a a bolaiwang ke sefako, a mantsi go feta a a bolailweng ke batlhabani ba ga Joshua.
Joshua o bona gore letsatsi le tloga le phirima. Go tla fifala, mme bontsi jwa masole a dikgosi tse tlhano tse di bosula a tla tshaba. Ke sone se Joshua a rapelang Jehofa a re: ‘Letsatsi, ema o sa sute!’ Mme fa letsatsi le nna le ntse le tlhabile, Baiseraele ba kgona go lwa go fitlha ba fenya.
Go na le dikgosi tse dingwe tse dintsi tse di sa siamang mo Kanana tse di tlhoileng batho ba Modimo. Go tsaya Joshua le batlhabani ba gagwe mo e ka nnang dingwaga di le thataro go fenya dikgosi di le 31 mo lefatsheng leo. Fa ba sena go gapa lefatshe, Joshua o tlhomamisa gore naga ya Kanana e abelwa ditso tse di sa ntseng di tlhoka lefatshe.
Go feta dingwaga di le dintsintsi, mme kgabagare Joshua o a swa a le dingwaga di le 110. Fa ene le ditsala tsa gagwe ba sa ntse ba tshela, batho ba ikobela Jehofa. Mme fa banna bano ba ba molemo ba swa, batho ba simolola go dira dilo tse di bosula mme ba tsena mo mathateng. Ka nako eo, ke gone ba batlang gore Modimo a ba thuse.


text:
Baebele ya mo Internet | THANOLO YA LEFATSHE LE LESHA YA DIKWALO TSE DI BOITSHEPO
A o ka rata go bala setlhogo seno ka %%?
1 Johane 2:1-29
2 Bana ba me ba bannye, ke lo kwalela dilo tseno gore lo se ka lwa leofa.+ Mme le fa go ntse jalo, fa mongwe a leofa, re na le mothusi+ kwa go Rara, e bong Jesu Keresete, mosiami.+2 Mme ene ke setlhabelo+ sa thuanyo+ sa maleo+ a rona, le fa go ntse jalo e seng sa a rona+ fela mme le sa a lefatshe lotlhe.+3 Mme re itse ka seno gore re a mo itse, e leng, fa re tswelela re boloka ditaelo tsa gagwe.+4 Yo o reng: “Ke a mo itse,”+ mme a sa boloke ditaelo tsa gagwe,+ ke moaki, e bile boammaaruri ga bo yo mo mothong yono.+5 Mme le fa e le mang yo a bolokang lefoko la gagwe,+ ammaaruri lorato lwa Modimo lo itekanedisitswe mo mothong yono.+ Re itse ka seno gore re seoposengwe le ene.+6 Yo o reng o ntse seoposengwe+ le ene, o patelesega gore le ene ka boene a tswelele a tsamaya fela jaaka ene yoo a ne a tsamaya.+7 Baratwa, ga ke lo kwalele taelo e ntšha, mme taelo e kgologolo+ e lo nnileng le yone go tloga kwa tshimologong.+ Taelo e kgologolo eno ke lefoko le lo neng lwa le utlwa.8 Gape, ke lo kwalela taelo e ntšha, ntlha e e boammaaruri mo go ene le mo go lona, ka gonne lefifi+ le a feta mme lesedi la boammaaruri+ le setse le phatsima.9 Yo o reng o mo leseding mme le fa go ntse jalo a tlhoile+ mokaulengwe wa gagwe o mo lefifing go tla go fitlha jaanong.+10 Yo o ratang mokaulengwe wa gagwe o ntse mo leseding,+ mme ga go na se se mo kgopang.+11 Mme yo o tlhoileng mokaulengwe wa gagwe o mo lefifing e bile o tsamaya mo lefifing,+ ga a itse kwa a yang gone,+ ka gonne lefifi le foufaditse matlho a gagwe.12 Ke a lo kwalela, bana ba bannye, ka gonne lo itshwaretswe maleo a lona ka ntlha ya leina la gagwe.+13 Ke a lo kwalela, borrabana, ka gonne jaanong lo itse yo o gone go tloga kwa tshimologong.+ Ke a lo kwalela, makau,+ ka gonne lo fentse yo o boikepo.+ Ke kwalela lona, bana ba babotlana,+ ka gonne jaanong lo itse Rara.+14 Ke kwalela lona, borrabana,+ ka gonne jaanong lo itse yo o gone go tloga kwa tshimologong.+ Ke kwalela lona, makau, ka gonne lo nonofile+ mme lefoko la Modimo le ntse mo go lona+ e bile lo fentse yo o boikepo.+15 Lo se ka lwa bo lo rata lefatshe le fa e le dilo tse di mo lefatsheng.+ Fa motho a rata lefatshe, lorato lwa ga Rara ga lo yo mo go ene;+16 ka gonne sengwe le sengwe se se mo lefatsheng+—keletso ya nama+ le keletso ya matlho+ le go bontsha ka mabela se motho a nang le sone mo botshelong+—ga se tswe mo go Rara, mme se tswa mo lefatsheng.+17 Mo godimo ga moo, lefatshe le a feta le keletso ya lone,+ mme yo o dirang thato+ ya Modimo o ntse ka bosaengkae.+18 Bana ba babotlana, ke nako ya bofelo,+ mme, fela jaaka lo utlwile gore moganetsakeresete o e tla,+ le jaanong go setse go na le baganetsakeresete ba le bantsi;+ e leng ntlha e re nnang le kitso ka yone ya gore ke nako ya bofelo.19 Ba ne ba tswa mo go rona, mme e ne e se ba mofuta wa rona;+ ka gonne fa e ne e le ba mofuta wa rona, ba ka bo ba ile ba nna le rona.+ Mme ba ne ba tswa gore go bonadiwe gore ga se botlhe ba e leng ba mofuta wa rona.+20 Mme lo na le go tlodiwa mo go tswang kwa go yo o boitshepo;+ lotlhe lo na le kitso.+21 Ke kwalela lona, e seng ka gonne lo sa itse boammaaruri,+ mme ka gonne lo bo itse,+ le ka gonne go se na maaka a a tswang mo boammaaruring.+22 Moaki ke mang fa e se yo o latolang gore Jesu ke Keresete?+ Yono ke moganetsakeresete,+ yo o latolang Rara le Morwa.+23 Mongwe le mongwe yo o latolang Morwa gape ga a na Rara.+ Yo o bolelang fa a dumela+ mo go Morwa gape o na le Rara.+24 Mme lona, a se lo se utlwileng go tloga kwa tshimologong se nnele ruri mo go lona.+ Fa se lo se utlwileng go tloga kwa tshimologong se ntse mo go lona, gape lo tla nnela ruri lo le seoposengwe+ le Morwa e bile lo le seoposengwe le Rara.+25 Mo godimo ga moo, seno ke selo se se solofeditsweng se ene ka boene a neng a se re solofetsa, e leng botshelo jo bo sa khutleng.+26 Dilo tseno ke di kwalela lona kaga ba ba lekang go lo tsietsa.+27 Mme lona, go tlodiwa+ mo lo neng lwa go amogela mo go ene go nnetse ruri mo go lona, mme ga lo tlhoke gore ope a lo rute;+ mme, e re ka go tlodiwa mo go tswang kwa go ene go lo ruta kaga dilo tsotlhe,+ mme go le boammaaruri+ e bile go se maaka, mme fela jaaka go lo rutile, nnang lo le seoposengwe+ le ene.28 Jaanong, lona bana ba bannye,+ nnang lo ntse lo le seoposengwe+ le ene, gore fa a bonadiwa+ re nne le kgololesego ya go bua+ mme re se ka ra tlhabisiwa ditlhong ke ene fa a nna gone.+29 Fa lo itse gore o tshiamo,+ lo nna le kitso ya gore mongwe le mongwe yo o dirang tshiamo o tsetswe ke ene.+


text:
Baebele ya mo Internet | THANOLO YA LEFATSHE LE LESHA YA DIKWALO TSE DI BOITSHEPO
A o ka rata go bala setlhogo seno ka %%?
Johane 14:1-31
14 “Lo se ka lwa letla dipelo tsa lona go tshwenyega.+ Dumelang mo Modimong,+ dumelang le mo go nna.+2 Mo ntlong ya ga Rre go na le manno a le mantsi.+ Go seng jalo, ke ka bo ke lo boleletse, ka gonne ke a tsamaya go ya go lo baakanyetsa lefelo.+3 Gape, fa ke tsamaya go ya go lo baakanyetsa lefelo, ke tla gape+ mme ke tla lo tseela kwa gae kwa go nna,+ gore kwa ke gone le lona lo nne gone.+4 Mme lo itse tsela ya kwa ke yang gone.”5 Thomase+ a mo raya a re: “Morena, ga re itse kwa o yang gone.+ Re itse jang tsela?”6 Jesu a mo raya a re: “Ke nna tsela+ le boammaaruri+ le botshelo.+ Ga go na ope yo o tlang kwa go Rara fa e se ka nna.+7 Fa lo ne lo nkitsile, lo ka bo lo itsile le Rre; go tswa mo go yone nako eno go ya pele lo a mo itse e bile lo mmone.”+8 Filipo a mo raya a re: “Morena, re bontshe Rara, mme go tla bo go re lekane.”9 Jesu a mo raya a re: “Ke ntse ke na le lona nako e telele jaana banna, mme le jaanong, Filipo, ga o ise o bo o nkitse? Yo o mponeng o bone le Rara.+ Go tla jang gore o re, ‘Re bontshe Rara’?+10 A ga o dumele gore ke seoposengwe le Rara le Rara o seoposengwe le nna?+ Dilo tse ke di buang le lona ga ke di bue ka go di itshimololela ka bonna; mme Rara yo o nnang a le seoposengwe le nna o dira ditiro tsa gagwe.+11 Ntumela gore ke seoposengwe le Rara le gore Rara o seoposengwe le nna; go seng jalo, dumela ka ntlha ya ditiro ka botsone.+12 Ammaaruri ammaaruri ke a lo raya, Yo o dumelang mo go nna, yoo le ene o tla dira ditiro tse ke di dirang; mme o tla dira ditiro tse dikgolo go feta tseno,+ ka gonne ke a tsamaya ke ya kwa go Rara.+13 Gape, le fa e le eng se lo se kopang ka leina la me, ke tla se dira, gore Rara a tle a galalediwe ka ga Morwa.+14 Fa lo kopa sengwe ka leina la me, ke tla se dira.15 “Fa lo nthata, lo tla boloka ditaelo tsa me;+16 mme ke tla kopa Rara mme o tla lo naya mothusi yo mongwe gore a nne le lona ka bosaengkae,+17 e leng moya wa boammaaruri,+ o lefatshe le ka se kang la o amogela,+ ka gonne ga le o bone le fa e le go o itse. Lona lo a o itse, ka gonne o ntse le lona e bile o mo go lona.+18 Ga ke na go lo tlogela lo hutsafetse.+ Ke etla kwa go lona.19 Ka lobakanyana lefatshe ga le na go tlhola le mpona,+ mme lona lo tla mpona,+ ka gonne ke a tshela mme lo tla tshela.+20 Ka letsatsi leo lo tla itse gore ke seoposengwe le Rre le gore lo seoposengwe le nna le nna ke seoposengwe le lona.+21 Yo o nang le ditaelo tsa me e bile a di boloka, ene yoo ke yo o nthatang.+ Le yo o nthatang o tla ratwa ke Rre, mme ke tla mo rata ke ba ke mo ipontsha ka papamalo.”22 Judase,+ e seng Isekariota, a mo raya a re: “Morena, go diragetseng go bo o ikaelela go re ipontsha ka papamalo mme o sa ipontshe lefatshe?”+23 Fa Jesu a araba a mo raya a re: “Fa motho a nthata, o tla boloka+ lefoko la me, mme Rre o tla mo rata, mme re tla tla mo go ene re bo re nna le ene.+24 Yo o sa nthateng ga a boloke mafoko a me; mme lefoko le lo le utlwang ga se la me, ke la ga Rara yo o nthomileng.+25 “Fa ke ne ke sa ntse ke na le lona ke buile dilo tseno le lona.26 Mme mothusi, e leng moya o o boitshepo, o Rara a tla o romang ka leina la me, ene yoo o tla lo ruta dilo tsotlhe a bo a busetse mo megopolong ya lona dilo tsotlhe tse ke di lo boleletseng.+27 Ke lo tlogelela kagiso, ke lo naya kagiso ya me.+ Ga ke e lo neye ka tsela e lefatshe le e nayang ka yone. Lo se ka lwa letla dipelo tsa lona go tshwenyega le fa e le go di letla go boboana ka ntlha ya poifo.28 Lo utlwile gore ke lo reile ka re, ke a tsamaya e bile ke boela morago kwa go lona. Fa lo ne lo nthata, lo ne lo tla ipelela gore ke a tsamaya ke ya kwa go Rara, ka gonne Rara o mogolo+ bogolo go nna.29 Jalo jaanong ke lo boleletse pele ga go diragala,+ gore, fa ruri go diragala, lo tle lo dumele.30 Ga ke na go tlhola ke bua go le gontsi le lona, gonne mmusi+ wa lefatshe o etla. Mme ga go na jaaka a ka ntshwara,+31 gore lefatshe le itse gore ke rata Rara, fela jaaka Rara a nneile taelo+ go dira, ke dira jalo. Nanogang, a re tsweng fano.


text:
Lephata la Pereko le Selegae (MLHA)
Amogelesega mo Webosaeteng ya Lephateng la Pereko le Selegae
Boikarabelo jwa Lephata ke go dira seemo le go rurufatsa thokgamo ya setšhaba, tsa matshelo a sone, tseo di leng botlhokwa matshelong le mo itsholelong ya sone. Lephata la Pereko le Selegae le itlamile go nna lekgotla le le gorosang dithuso le ditirelo mo setšhabeng go dirisiwa mowa le ngwao ya go dira ka lorato le ka seemo se se kwa godimo sa tiro. Lephata le eteletswe pele ke Tona ya Pereko le Selegae yoo thusiwang ke Mokwaledimogolo wa lephata, yo e eleng Modiredimogolo wa Lephata. Go na le bathusa Mokwaledimogolo ba le babedi, yo mongwe a eteletse pele molao wa magolegwa, dipasa le boagadi, fa yo mongwe a eteletse pele molao wa pereko le matsehelo a setšhaba le ikwadiso.
Tools And Services - Do It Online
Ditiragalo le dithulaganyo
Dipotso tse di botswang gantsi
Tshireletso ya sechaba le molao
Tirisanyo ya Mafatshefatshe


text:
KAROLO 6
Go Tsholwa ga ga Jesu go ya Losong Lwa Gagwe
Moengele Gabariele o ne a romelwa kwa lekgarejaneng lengwe le lentle le le bidiwang Marea. O ne a mmolelela gore o tla nna le ngwana yo o tla busang e le kgosi ka bosakhutleng. Ngwana yono e bong Jesu, o ne a tsholelwa mo bonnong jwa dipitse kwa badisa ba ileng ba mo etela gone. Moragonyana, naledi e ne ya kaela banna bangwe ba kwa Botlhaba kwa ngwana a leng teng. Re ithuta gore ke mang yo o dirileng gore ba bone naledi eo, le kafa Jesu a ileng a falola ka gone mo bathong ba ba neng ba batla go mmolaya.
Go tswa foo, Jesu o setse a na le dingwaga di le 12, mme o bua le barutisi mo tempeleng. Dingwaga di le lesome le borobedi moragonyana Jesu o ne a kolobediwa, mme a simolola tiro ya go rera le go ruta ka Bogosi, e Modimo a neng a mo rometse mo lefatsheng go tla go e dira. Jesu o ne a tlhopha banna ba le 12 go mo thusa go dira tiro eno mme a ba dira baaposetoloi ba gagwe.
Gape Jesu o ne a dira dikgakgamatso di le dintsi. O ne a fepa batho ba le diketekete ka ditlhapi le dinkgwe di le mmalwa fela. O ne a fodisa batho ba ba lwalang a bo a tsosa le ba ba suleng. Go tswa foo, re tla ithuta ka dilo di le dintsi tse di diragaletseng Jesu mo letsatsing la bofelo la botshelo jwa gagwe, le ka tsela e a ileng a bolawa ka yone. Jesu o ne a rera dingwaga di ka nna tharo le halofo, ka jalo KAROLO 6 e akaretsa lobaka lo lo batlileng lo feta dingwaga di le 34.
MO KAROLONG ENO
POLELO 84
Moengele o Etela Marea
O tlisitse molaetsa ono o o tswang kwa Modimong: Marea o tlile go nna le ngwana yo o tla nnang kgosi ya bosakhutleng.
POLELO 85
Jesu o Tsholelwa mo Bonnong Jwa Diphologolo
Ke ka ntlha yang fa kgosi ya mo isagweng e ka tsholelwa mo diphologolo di jelang teng?
POLELO 86
Banna ba Kaelwa ke Naledi
Ke mang yo o neng a kaela balepadinaledi go ya kwa go Jesu? Karabo ya potso eno e ka nna ya go gakgamatsa.
POLELO 87
Jesu yo Mmotlana mo Tempeleng
Go na le sengwe se se tlhomologileng ka ene se se gakgamatsang le banna ba bagolwane ba ba rutang mo tempeleng.
POLELO 88
Johane o Kolobetsa Jesu
Johane o ntse a kolobetsa baleofi mme Jesu ene ga a ise a ko a leofe. Goreng Johane a mo kolobetsa?
POLELO 89
Jesu o Phepafatsa Tempele
Jesu o bontsha lorato lo lo dirang gore a galefe.
POLELO 90
O Bua le Mosadi Kwa Sedibeng
Go ka tla jang gore metsi a Jesu a a nayang mosadi yono a dire gore a se ka a tlhola a nyorwa gape?
POLELO 91
Jesu o Ruta mo Thabeng
Ithute botlhale jo bo mo Therong ya gagwe ya kwa Thabeng jo bo ka go solegelang molemo ka metlha.
POLELO 92
Jesu o Tsosa Baswi
Jesu o ne a dirisa maatla a Modimo mme a bua mafoko a mabedi fela a bo a tsosa morwadia Jairo yo o neng a sule.
POLELO 93
Jesu o Fepa Batho ba le Bantsi
Fa Jesu a ne a fepa diketekete tsa batho ka kgakgamatso, o ne a bontsha ntlha efe ya botlhokwa?
POLELO 94
O Rata Bana ba Bannye
Jesu o ruta baaposetoloi ba gagwe gore ba sa ntse ba tlhoka go ithuta go le gontsi e seng fela ka bana mme gape ba tlhoka go ithuta mo go bone.
POLELO 95
Tsela e Jesu a Rutang ka Yone
Setshwantsho sa Mosamarea yo a neng a itshupa gore ke moagelani yo o molemo ke sekai sa mokgwa wa go ruta o gantsi Jesu a neng a o dirisa.
POLELO 96
Jesu o Fodisa Balwetse
Jesu o fitlhelela eng ka dikgakgamatso tsotlhe tse a di dirang?
POLELO 97
Jesu o Tla Jaaka Kgosi
O amogelwa ke boidiidi jo bogolo jwa batho, mme ga se mongwe le mongwe yo o itumelelang seno.
POLELO 98
Mo Thabeng ya Lotlhware
Jesu o bolelela baaposetoloi ba gagwe ba le banè ka dilo tse di diragalang mo motlheng wa rona.
POLELO 99
Mo Phaposing e e Kwa Godimo
Ke eng fa Jesu a laela barutwa ba gagwe gore ba je sejo seno se se kgethegileng ngwaga le ngwaga?
POLELO 100
Jesu mo Tshimong
Ke eng fa Judase a ile a oka Jesu ka go mo atla?
POLELO 101
Jesu o a Bolawa
Fa Jesu a ntse a kokotetswe mo koteng, o dira tsholofetso ya paradaise.


text:
Baebele ya mo Internet | THANOLO YA LEFATSHE LE LESHA YA DIKWALO TSE DI BOITSHEPO
A o ka rata go bala setlhogo seno ka %%?
Mathaio 15:1-39
15 Go tswa foo Bafarasai le bakwadi ba tla kwa go Jesu ba tswa Jerusalema,+ ba re:2 “Ke ka ntlha yang fa barutwa ba gago ba tlola ngwao ya batho ba dinako tsa pele? Ka sekai, ga ba tlhape diatla tsa bone fa ba tloga baa ja dijo.”+3 Fa a fetola a ba raya a re: “Ke ka ntlha yang fa le lona lo tlola taelo ya Modimo ka ntlha ya ngwao ya lona?+4 Ka sekai, Modimo o ne a re, ‘Tlotla rrago le mmago’;+ a ba a re, ‘A yo o gobololang rraagwe kgotsa mmaagwe a swe.’+5 Mme lona lwa re, ‘Le fa e le mang yo o rayang rraagwe kgotsa mmaagwe a re: “Le fa e le eng se ke nang le sone se o ka bonang molemo mo go nna ka sone ke mpho e e tshwaetsweng Modimo,”6 ga aa tshwanela go tlotla rraagwe ka gope.’+ Mme jalo lo dirile lefoko la Modimo lefela ka ntlha ya ngwao ya lona.+7 Baitimokanyi+ ke lona, Isaia+ o ne a porofeta kaga lona sentle, fa a ne a re,8 ‘Batho bano ba ntlotla ka dipounama tsa bone, le fa go ntse jalo pelo ya bone e katogetse kgakala le nna.+9 Ba nna ba nkobamelela lefela, ka gonne ba ruta ditaelo tsa batho ba re ke dithuto tsa motheo.’”+10 Foo a biletsa boidiidi fa gaufi mme a ba raya a re: “Reetsang mme lo tlhaloganye:+11 Ga se se se tsenang mo molomong wa motho se se mo leswafatsang; mme se se tswang mo molomong wa motho ke sone se se mo leswafatsang.”+12 Go tswa foo barutwa ba tla mme ba mo raya ba re: “A o a itse gore Bafarasai ba ne ba kgotšwa fa ba utlwa se o neng o se bua?”+13 Fa a fetola a re: “Semela sengwe le sengwe se Rre wa selegodimo a sa se jalang se tla kumolwa.+14 A ba kgopisege. Ke bagogi ba ba foufetseng. Jaanong, fa motho yo o foufetseng a goga motho yo o foufetseng, ba tla wela mo kgatamping mmogo.”+15 Fa Petere a araba a mo raya a re: “Re tlhalosetse+ setshwantsho seno ka papamalo.”16 Foo a re: “A le lona ga lo ise lo tlhaloganye+ le jaanong?17 A ga lo lemoge gore sengwe le sengwe se se tsenang mo molomong se fetela pele kwa maleng mme se ntshediwe mo teng ga mosele wa maswe?18 Le fa go ntse jalo, dilo tse di tswang mo molomong di tswa mo pelong, mme dilo tseo di leswafatsa motho.+19 Ka sekai, mo pelong go tswa dikakanyo tse di boikepo,+ dipolao, maakafalo, dikgokafalo, bogodu, ditshupo tsa maaka, ditlhapatso.+20 Tseno ke dilo tse di leswafatsang motho; mme go ja dijo ka diatla tse di sa tlhapiwang ga go leswafatse motho.”+21 Ya re Jesu a tloga koo, jaanong a tswa a ya kwa dikarolong tsa Ture le Sidona.+22 Mme, bona! mosadi mongwe wa Mofonikia+ yo o tswang kwa dikgaolong tseo a tswa mme a goela kwa godimo, a re: “Nkutlwele botlhoko,+ Morena, Morwa Dafide. Morwadiake o tsenwe ke madimona tota.”23 Mme o ne a se ka a bua lefoko go mo araba. Jalo barutwa ba gagwe ba tla mme ba simolola go mo kopa ba re: “Mo leleke; ka gonne o nnetse go goa kafa morago ga rona.”24 Fa a araba a re: “Ke ne ke sa romelwa kwa go bape fa e se kwa dinkung tse di latlhegileng tsa ntlo ya Iseraele.”+25 Fa mosadi yono a tla a simolola go obama fa pele ga gagwe, a re: “Morena, nthuse!”+26 Fa a araba a re: “Ga go a siama go tsaya senkgwe sa bana se bo se latlhelelwa dintšanyana.”27 A re: “Ee, Morena; mme tota dintšanyana ruri di ja matlhotlhora a a wang mo tafoleng ya beng ba tsone.”+28 Foo Jesu fa a mo fetola a re: “Mosadi, tumelo ya gago e kgolo; a go go diragalele jaaka o eletsa.” Mme morwadie a fola go tloga ka nako eo go ya pele.+29 Jesu a kgabaganya naga go tswa koo, morago ga moo a tla gaufi le lewatle la Galalea,+ mme, fa a sena go tlhatlogela kwa thabeng,+ a nna koo.30 Mme boidiidi jo bogolo jwa mo atamela, bo na le batho ba ba tlhotsang, ba ba golafetseng, ba ba foufetseng, ba ba dimumu, le ba bantsi ba ba ka tsela e sele, mme ba ba latlhela fela fa dinaong tsa gagwe, mme a ba alafa;+31 mo boidiidi bo neng jwa gakgamala fa bo bona dimumu di bua le ditlhotsa di tsamaya le difofu di bona, mme ba galaletsa Modimo wa Iseraele.+32 Mme Jesu a biletsa barutwa ba gagwe kwa go ene a re:+ “Ke utlwa ke tlhomogela boidiidi jono pelo,+ ka gonne e setse e le malatsi a le mararo ba ntse le nna mme ga ba na se ba ka se jang; ga ke batle go ba naya tsela ba sa ja sepe. Gongwe ba ka felelwa ke thata mo tseleng.”33 Le fa go ntse jalo, barutwa ba mo raya ba re: “Mo lefelong le le se nang batho leno re tlile go bona kae dinkgwe tse di lekaneng go kgorisa boidiidi jo bogolo mo go kana?”+34 Foo Jesu a ba raya a re: “Lo na le dinkgwe di le kae?” Ba re: “Di supa, le ditlhatswana di le mmalwa.”35 Jalo, fa a sena go laya boidiidi jono gore bo nne ka go sekama fa fatshe,36 a tsaya dinkgwe tse supa tseno le ditlhapi mme, fa a sena go leboga, a di ngathoganya mme a simolola go di abela barutwa, barutwa le bone ba di abela boidiidi.+37 Botlhe ba ja ba bo ba kgora, mme ba tsaya diroto di supa tsa mofago tse di tletseng e le manathwana a a setseng.+38 Mme ba ba jang e ne e le banna ba le dikete tse nnè, kwantle ga basadi le bana ba babotlana.39 Labofelo, fa a sena go naya boidiidi tsela, a tsena mo mokorong mme a tla mo dikgaolong tsa Magadana.+


text:
Baebele ya mo Internet | THANOLO YA LEFATSHE LE LESHA YA DIKWALO TSE DI BOITSHEPO
A o ka rata go bala setlhogo seno ka %%?
Mareko 6:1-56
6 Mme a tloga koo a tla mo karolong ya naga ya gagabo, mme barutwa ba gagwe ba mo sala morago.+2 E rile go nna sabata, a simolola go ruta mo sinagogeng; mme ba le bantsi ba ba reeditseng ba tshwarwa ke kgakge mme ba re: “Monna yono o tsere kae dilo tseno?+ Mme ke ka ntlha yang fa botlhale jono bo neilwe monna yono, le ditiro tsa maatla tse di ntseng jaana di dirwa ka diatla tsa gagwe?3 Yono ke mmetli wa dikgong+ morwa Marea+ le morwarraagwe Jakobe+ le Josefa le Judase le Simone,+ ga ke re? Le bokgaitsadie ba fano le rona, ga ke re?” Jalo ba simolola go kgotšwa ka ntlha ya gagwe.+4 Mme Jesu a tswelela a ba raya a re: “Moporofeti o a tlotlwa mme e seng mo karolong ya naga ya gagabo+ le mo go ba losika lwa gagwe le mo ntlong ya gagwe.”+5 Jalo o ne a sa kgone go dira tiro epe ya maatla koo fa e se go baya diatla ba ba boboletseng ruri ba le mmalwa le go ba alafa.6 Eleruri, o ne a gakgamalela go tlhoka tumelo ga bone. Mme a ya mo tikologong mo metsaneng e e dirang potologo, a ruta.+7 Jaanong a bitsa ba ba lesome le bobedi, a simolola go ba roma ka bobedi le bobedi,+ mme a ba naya taolo ya go laola meya e e seng phepa.+8 Gape, o ne a ba naya ditaelo tsa gore ba se ka ba tsholela loeto sepe fa e se lore lo le losi, le fa e le senkgwe, le fa e le kgetsana ya dijo,+ le fa e le madi a kopore mo dikgwameng tsa bone tsa moitlamo,+9 ba bofe bompaatšhane, mme ba se ka ba apara diaparo tsa kafa teng di le pedi.+10 Gape, a ba raya a re: “Gongwe le gongwe fela kwa lo tsenang mo legaeng gone,+ nnang koo go fitlha lo tswa mo lefelong leo.+11 Mme gongwe le gongwe kwa lefelong le batho ba se kitlang ba lo amogela kwa go lone le fa e le go lo utlwa, e re lo tswa koo lo tlhotlhoreng lerole le le kafa tlase ga dinao tsa lona gore e nne bosupi mo go bone.”+12 Jalo ba bolola mme ba rera gore batho ba tle ba ikwatlhaye;+13 mme ba ne ba tle ba leleke madimona+ a le mantsi ba bo ba tlotse batho ba ba boboletseng ruri ba le bantsi ka leokwane+ mme ba ba alafe.+14 Jaanong ga fitlha mo ditsebeng tsa ga Kgosi Herode, gonne leina la ga Jesu le ne la itsiwe phatlalatsa, mme batho ba ne ba re: “Johane wa mokolobetsi o tsositswe mo baswing, mme ka lebaka leo ditiro tse di maatla di a dira mo go ene.”+15 Mme ba bangwe ba ne ba re: “Ke Elija.”+ Gape ba bangwe ba ne ba re: “Ke moporofeti yo o tshwanang le mongwe wa baporofeti.”+16 Mme e rile Herode a utlwa a re: “Johane yo ke neng ka mo kgaola tlhogo, ene yono o tsositswe.”+17 Gonne Herode ka boene o ne a rometse gore go tshwarwe Johane mme a mo golega mo kgolegelong ka ntlha ya ga Herodiase mosadi wa ga Filipo morwarraagwe, ka gonne o ne a mo nyetse.+18 Gonne Johane o ne a reile Herode kgapetsakgapetsa a re: “Ga go kafa molaong gore o bo o tsere mosadi wa ga morwarrago.”+19 Mme Herodiase o ne a mo tshwere ka pelo+ e bile a batla go mmolaya, mme a sa kgone.+20 Gonne Herode o ne a boifa+ Johane thata, ka a ne a itse gore o ne a le monna yo o siameng le yo o boitshepo;+ mme o ne a mmolokile a babalesegile. Ya re a sena go mo reetsa+ a sala a akabetse fela thata a sa itse se a ka se dirang, le fa go ntse jalo a tswelela go mo reetsa ka boitumelo.21 Mme ga tla letsatsi le le siameng+ le Herode a neng a dira modiro wa dijo tsa maitseboa ka lone ka letsatsi la go tsalwa+ ga gagwe a o direla banna ba gagwe ba maemo a a kwa godimo le balaodi ba sesole le ba ba di gogang kwa pele ba Galalea.22 Mme morwadie Herodiase yono a tsena a bina mme a itumedisa Herode le ba ba ntseng le ene ka go sekama.+ Kgosi ya raya morweetsana ya re: “Nkope le fa e le eng se o se batlang, mme ke tla se go naya.”23 Ee, a mo ikanela a re: “Le fa e le eng se o se nkopang, ke tla se go naya,+ go fitlha go sephatlo sa bogosi jwa me.”+24 Mme a tswa a raya mmaagwe a re: “Ke kope eng?” A re: “Tlhogo ya ga Johane wa mokolobetsi.”+25 Ka yone nako eo a tsena ka potlako kwa kgosing a bolela kopo ya gagwe, a re: “Ke batla gore o nneye gone jaanong jaana mo mogopong tlhogo ya ga Johane Mokolobetsi.”26 Le mororo kgosi e ne ya hutsafala thata, le fa go ntse jalo e ne e sa batle go mo itlhokomolosa, ka ntlha ya maikano le ba ba neng ba ntse ka go sekama fa tafoleng.+27 Jalo kgosi ka yone nako eo ya romela monna wa mosireletsi mme ya mo laela gore a tlise tlhogo ya gagwe. Mme a tswa a ya go mo kgaola tlhogo mo kgolegelong+28 mme a tlisa tlhogo ya gagwe e le mo mogopong, a e naya morweetsana, mme morweetsana a e naya mmaagwe.+29 E rile barutwa ba gagwe ba utlwa ka gone ba tla ba tsaya setopo sa gagwe ba se latsa mo lebitleng la kgakologelo.+30 Mme baaposetoloi ba phuthega fa pele ga ga Jesu mme ba mmegela dilo tsotlhe tse ba neng ba di dirile le tse ba neng ba di ruta.+31 Mme a ba raya a re: “Tlang, lona ka bolona, re yeng kwa thoko mo lefelong le le se nang batho+ mme lo ikhutse go sekae.”+ Gonne go ne go na le ba le bantsi ba ba neng ba tla e bile ba tsamaya, mme ba ne ba se na nako ya go iketla le fa e le ya go ja dijo.+32 Jalo ba tswa ba tsamaya ka mokoro ba ya kwa lefelong le le se nang batho le go leng bone fela.+33 Mme batho ba ba bona ba tsamaya mme ba le bantsi ba utlwa ka gone, mme ba itlhaganelela koo ka dinao ba tswa mo metseng yotlhe mme ba ba raka.+34 Ebu, ya re a tswa, a bona boidiidi jo bogolo, mme a tlhotlheletsega go ba tlhomogela pelo,+ ka gonne ba ne ba tshwana le dinku tse di se nang modisa.+ Mme a simolola go ba ruta dilo di le dintsi.+35 Mo nakong eno nako e ne e setse e ile, mme barutwa ba gagwe ba tla kwa go ene mme ba re: “Lefelo leno le kwa thoko, e bile nako e setse e ile.+36 Ba neye tsela, gore ba tswe ba ye mo lefelong la selegae le mo metsaneng e e mo tikologong mme ba ithekele sengwe se ba ka se jang.”+37 Fa a fetola a ba raya a re: “Ba neyeng sengwe se ba ka se jang.” Foo ba mo raya ba re: “A re tswe re ye go reka dinkgwe tse di jang didenario di le makgolo a mabedi mme re di neye batho bano gore ba je?”+38 A ba raya a re: “Lo na le dinkgwe di le kae? Yang go bona!” Fa ba sena go tlhomamisa seno, ba re: “Di le tlhano, le ditlhapi tse pedi.”+39 Mme a laya batho botlhe gore ba nne ka go sekama ka ditlhopha+ mo bojannyeng jo bo tala.+40 Mme ba nna fa fatshe ka ditlhopha tsa lekgolo le tsa masome a matlhano.+41 Ya re jaanong a tsaya dinkgwe di le tlhano le ditlhapi tse pedi a lelalela kwa legodimong a segofatsa,+ mme a ngathoganya+ dinkgwe a ba a simolola go di naya barutwa, gore bano ba di beye fa pele ga batho; mme a kgaoganyetsa botlhe ditlhapi tse pedi.42 Jalo botlhe ba ja ba bo ba kgora;+43 mme ba sela manathwana, a tlala diroto di le lesome le bobedi, kwantle ga ditlhapi.44 Mo godimo ga moo, ba ba neng ba ja dinkgwe tseno e ne e le banna ba le dikete tse tlhano.+45 Mme, kwantle ga tiego, a patelela barutwa ba gagwe gore ba palame mokoro ba tsamaele kwa pele kwa losing lo lo bolebana go ya kwa Bethesaida, fa ene ka boene a phatlalatsa boidiidi.+46 Mme fa a sena go ba sadisa sentle a tswa a ya kwa thabeng go ya go rapela.+47 E re ka jaanong go ne go setse go le maitseboa, mokoro o ne o le fa gare ga lewatle, mme ene o ne a le esi mo lefatsheng.+48 E rile a bona ba tshwarisitswe bothata+ ke go tsamaisa mokoro, gonne phefo e ne e tlhabagana le bone, mo e neng e ka nna tebelo ya bonè ya bosigo a tla kwa go bone, a tsamaya mo lewatleng; mme o ne a batlile a ba feta.49 Ya re ba tshogana ka ba mmona a tsamaya mo lewatleng ba akanya ba re: “Ke sedimo!” mme ba goela kwa godimo.+50 Gonne botlhe ba ne ba mmona mme ba tshwenyega. Mme ka yone nako eo a bua le bone, a ba raya a re: “Nnang pelokgale, ke nna; se boifeng.”+51 Mme a palama mokoro le bone, mme phefo ya kokobela. Foo ba gakgamala fela thata,+52 gonne ba ne ba sa tlhaloganya se se kaiwang ke dinkgwe, mme dipelo tsa bone tsa nna tsa kgwaralala go ka tlhaloganya.+53 E rile ba kgabaganyeditse mo lefatsheng, ba tla mo Genesareta mme ba setlela sekepe fa gaufi.+54 Ka bonako fela fa ba tswa mo mokorong, batho ba mo lemoga,55 mme ba siana le kgaolo eo yotlhe ba simolola go rwalarwala ka malawana ba ba neng ba bobola ba ba isa kwa ba neng ba utlwalela gore o ne a le gone.56 Mme gongwe le gongwe fela kwa a neng a tsena mo metsaneng kgotsa mo metseng kgotsa mo lefelong la selegae+ gone ba ne ba baya babobodi mo marekisetsong, mme ba ne ba mo rapela gore ba ame+ fela lekantsa+ la seaparo sa gagwe sa kafa ntle. Mme botlhe fela ba ba neng ba le ama ba ne ba fola.+


text:
PINA 100
Amogelang Baeng
1. Jehofa Modimo o tshola baeng.
O direla botlhe tse di molemo.
O re naya pula
le tlhabo’a letsatsi;
O re naya dijo, boipelo.
Fa re tlhokomela bahumanegi,
Re etsa Modimo yo o lorato.
O’a re segofatsa,
fa fela re bontsha
Batho botlhe bopelonomi.
2. Re tla bo re dira se se molemo,
Fa re nna re thusa batho ba bangwe.
Le fa re sa ba’itse
re ba amogeleng,
Re ba tlhokomeleng ka ’rato.
Re ba laletse mo matlong a rona.
Re etse Lidia re ba’amogeleng.
Jehofa o bona
mo lefatsheng lotlhe,
Batho ba ba lekang go mo’etsa.
(Bona le Dit. 16:14, 15; Bar. 12:13; 1 Tim. 3:2; Baheb. 13:2; 1 Pet. 4:9.)


text:
Mokgatlho o akgolelwa mowa o montle
Mothusa Molaodi wa khansele potlana ya Serowe, Mme Peggy Molefe o akgoletse maloko a mokgatlho wa badirelapuso ba Mmashoro mowa wa tshwaragano le kutlwelobotlhoko.
Mokgatlho oo o ne o abela Mme Dikokola Tshwarakgole terata ya lolwapa le dimpho tse dingwe kwa Mmashoro bosheng.
“Re tshwanetse go nna le lorato le kutlwelobotlhoko mo go ba re tshelang nabo, ka ntlha ya gore fa lorato lo leng teng, go nna le tlotlo le boineelo,” a tlhalosa.
O supile gore fa motho a rata yo mongwe, ke gone a ka bonang botlhoki, mme a tsae boikarabelo jwa go bona gore o ka dira eng go thusa.
“Ka ntlha ya lorato lo, mokgatlho o bone go le botlhokwa gore mme yo, a babalesege mo bodulong jwa gagwe, ka jalo ba mo tsenyetsa terata,” Mme Molefe a tlhalosa.
Mothusa molaodi wa ditlhabololo o ne a lebogela badirelapuso go bo ba tshwaragane, ba diragatsa maikaelelo a ga Tautona, a pitso ya go agela batlhoki, a re seo se supa kgatelopele mo bodireding.
Fa a amogela baeng, Kgosi wa Mmashoro, Kgosi Opelo Disang o akgoletse maloko a mokgatlho oo go bo ba bone go le botlhokwa go thusa morafe wa Mmashoro le ntswa e se bana ba motse oo.
“Ke tlhaloganya fa lefatshe ka bophara le tlhasetswe ke kwelo tlase ya itsholelo, le dikgwetlho tsa madi tse le leng mo go tsone. Mme ke leboga gore le bo le bone go tshwanela gore le dirise madi a bana ba lona go thusa yo mongwe. Go sego letsogo le le abang, go na le le le amogelang,” a tlhalosa.
Mokhanselara wa Mmashoro, Rre Entetse Boitswarelo o supile fa go na le popagano gareng ga morafe wa Mmashoro le babereki ba puso.
A re badirelapuso ba tshwanetse go tsaya karolo mo dikgwetlhong tse di lebaneng motse ka e le bagakolodi ba setshaba.
“Ke maiteko a magolo go bona batho ba bolaisa bana ba bone tlala ka ntlha ya go batla go thusa morafe,” a akgela.
Rre Boitshwarelo o ngongoregetse go bo bana ba lolwapa ba ne ba se yo kwa tirong eo.
O kgothaditse bana ba ba direlang kwa ntle ga metse ya bone gore ba seka ba lebala kwa morago.
Mme Tshwarakgole o ne a kganya ka boitumelo, mme a eleletsa maloko a mokgatlho wa badirelapuso tshireletsego go bo ba mo thologile mokgosi.
Mokgatlho o, o simolotse go thusa Mme Tshwarakgole ka go mo tlhokomelela lolwapa, ba mo tlhagolela mme ba tsaya tshwetso ya go mo tsenyetsa terata ka 2014.
Ba ne gape ba mo abela dikobo tse pedi le dipitsa. BOKHUTLO
- Tshwaraganang le Puso go lwantsha borukuthi - Koma
- Mapodisi a tlhotlhomisa bogodu jwa leruo
- Monna o thudilwe ke koloi kwa Mahalapye
- Mapodisi a tlhotlhomisa kotsi ya koloi
- Segone o tshela ka go suga matlalo


text:
05.09.16
KITSISO MO SECHABENG
GO RURIFADIWA GA DIKOPO TSA TLHABOLOLO LEFATSHE KE PHYSICAL PLANNER YO O KWADISITSWENG KA FA MOLAONG.
Sechaba se gakololwa fa molao wa Town and country Planning Act, 2013 o le mo tirisong ebile o tshwanetse go salwa morago. Ka jalo, lo itsisiwe gore ditiro tse di latelang di letleletswe go dirwa ke Physical Planners ba ba kwadisitsweng ka fa molaong fela;
1. Kgaoganyo / go kopanngwa ga ditsha
2. Phetolo tiriso ya setsha
3. Mealo ya ditogamano tsa metse
4. Go sutisiwa ga mabaka aa amantsweng le tiriso ya lefatshe
5. Ikopelo go tlhofofaletswa melawana
Ka jalo, dikopo tsotlhe tse di fa godimo di tshwanetse go isiwa mo Khanseleng di patilwe ke mokwalo wa tshekatsheko le setlankana sa Physical Planner yo o kwadisitsweng ka fa molaong. Go simolola kgwedi ya Phukwi e le 1, 2016, Khansele ya Kweneng e tlaa emisa go amogela dikopo tse di sa saenwang ke Physical Planner o kwadisitsweng
Rre Robert Christopher Maabong Mogala: 5922191 kgotsa email: rbmaabong@gov.bw
05.09.16
KITSISO MO SECHABENG
KEMISO YA GO AMOGELA DIKOPO TSA TLHABOLOLO LEFATSHE KO MOGODITSHANE.
Sechaba se itsesewe gore mo bokopanong jwa Khansele ya Kweneng District ya Phukwi ele 25 go fitlha Phatwe a le 8, 2016, Khansele e ile ya tsaya tshweetso ya go atolosa kemiso mo dikopong tsa tlhabololo lefatshe mo sekhutlwaneng sa lefatshe mo tseleng ya PIII (go simolola fa marekisetsong a Pula Spar go ya go tsena fa marakanelong a tsela ya Gabane) go ya kwa go Sedimonthole a le 30, 2016.
20.04.16
PUBLIC NOTICE
RE - ADVERTISEMENT OF MOLEPOLOLE BUS RANK MARKET STALLS
The public is informed that the New Molepolole Bus Terminus shall soon be open for public use. It follows therefore that the market stalls are ready for rental to qualifying members of the public. Kweneng District Council requests for applications from individuals residing within Kweneng District for renting market stalls in the new Bus Terminus. The stalls are available for a three (3) year lease term.
05.01.16
BACKGROUND
Kweneng District Council is seeking expression of interest from domestic and international developers and financiers of renewable Energy technology based projects and development of business models, to provide Solar Streetlights installations infrastructure in villages of Kweneng District Council under the Public Private Partnership (PPP) framework. The solar powered street lighting project aims to provide reliable and environmentally friendly street lighting services so as to reduce on energy expenses and incidents of insecurity at night.
17.02.14
Sechaba se itsisiwe fa khansele potlana ya Kwcncng e bong MAA/Lcntsweletau Sub-District e tla rekisa matimela ka palabalo ko lesakeng Ia Chabuchabu (Shadishadi).
18.07.13
Sechaba se itsisiwe fa Khansele potlana ya Kweneng (Molepolole/ lentsweletau Sub- District Coucil) e amogetse leruo la matimela kwa lesakeng la Sengolane(Kotolaname).Ka jalo sechaba se kopiwa go tla go batla leruo la bone koo.
18.07.13
Sechaba se itsisiwe fa khansele potlana ya Kweneng (MAA/Lentsweletau Sub - District Council) e tla rekisa matimela ka palobalo ko lesakeng la Sengolane kgwedi ya Phukwi a tlhola masome a mabedi le bosupa (27th July 2013) gole matlhatso mo mosong ka nako ya bofera bongwe (0900hrs)


text:
Baebele ya mo Internet | THANOLO YA LEFATSHE LE LESHA YA DIKWALO TSE DI BOITSHEPO
A o ka rata go bala setlhogo seno ka %%?
Johane 3:1-36
3 Jaanong go ne go na le monna mongwe wa Bafarasai, Nikodemo+ e le leina la gagwe, mmusi wa Bajuda.2 Yono a tla kwa go ene go le bosigo+ mme a mo raya a re: “Rabi,+ re a itse gore wena jaaka moruti+ o tswa kwa Modimong;+ gonne ga go na ope yo o ka dirang ditshupo+ tseno tse o di dirang fa Modimo a se na le ene.”+3 Fa Jesu a araba a mo raya a re:+ “Ammaaruri, ammaaruri ke a go raya, Fa motho a sa tsalwe gape,+ ga a ka ke a bona bogosi jwa Modimo.”+4 Nikodemo a mo raya a re: “Motho o ka tsalwa jang a godile? Ga a ka ke a tsena mo sebopelong sa ga mmaagwe lekgetlo la bobedi mme a tsalwa, ga ke re?”5 Jesu a araba a re: “Ammaaruri, ammaaruri ke a go raya, Fa motho a sa tsalwe ka metsi+ le moya,+ ga a ka ke a tsena mo bogosing jwa Modimo.6 Se se tsetsweng ke nama ke nama, mme se se tsetsweng ke moya ke moya.+7 O se ka wa gakgamala ka gonne ke ne ka go raya ka re, Lo tshwanetse go tsalwa gape.+8 Phefo+ e fokela kwa e batlang go fokela gone, mme o utlwa modumo wa yone, mme ga o itse kwa e tswang gone le kwa e yang gone. Mongwe le mongwe yo o tsetsweng ke moya+ o ntse jalo.”9 Fa Nikodemo a araba a mo raya a re: “Dilo tseno di ka diragala jang?”10 Fa Jesu a araba a mo raya a re: “A o morutisi mo Iseraele mme ga o itse dilo tseno?+11 Ammaaruri, ammaaruri ke a go raya, Se re se itseng re a se bua le se re se boneng re naya bosupi+ ka sone, mme lona ga lo amogele bosupi jo re bo nayang.+12 Fa ke lo boleletse dilo tsa selefatshe mme le fa go ntse jalo lo sa dumele, lo tla dumela jang fa ke lo bolelela dilo tsa selegodimo?+13 Mo godimo ga moo, ga go na motho ope yo o tlhatlogetseng kwa legodimong+ fa e se yo o fologileng kwa legodimong,+ e bong Morwa motho.+14 Mme fela jaaka Moshe a ne a tsholetsa noga+ kwa nageng, Morwa motho o tshwanetse go tsholediwa jalo,+15 gore mongwe le mongwe yo o dumelang mo go ene a tle a nne le botshelo jo bo sa khutleng.+16 “Gonne Modimo o ratile+ lefatshe mo go kalo mo a bileng a ntsha Morwawe+ yo o tsetsweng a le esi, gore mongwe le mongwe yo o dumelang+ mo go ene a se ka a senngwa+ mme a nne le botshelo jo bo sa khutleng.+17 Gonne Modimo o ne a romela Morwawe mo lefatsheng, e seng gore a tle go atlhola+ lefatshe, mme gore lefatshe le bolokwe+ ka ene.18 Yo o supang tumelo mo go ene ga a a tshwanela go atlholwa.+ Yo o sa supeng tumelo o setse a atlhotswe, ka gonne ga a a supa tumelo mo leineng la Morwa yo o tsetsweng a le esi wa Modimo.+19 Jaanong ono ke motheo wa katlholo, gore lesedi+ le tlile mo lefatsheng+ mme batho ba ratile lefifi bogolo go lesedi,+ gonne ditiro tsa bone di ne di le boikepo.20 Gonne yo o ratang go dira dilo tse di bosula+ o tlhoile lesedi mme ga a tle mo leseding, gore ditiro tsa gagwe di tle di se ka tsa kgalemelwa.+21 Mme yo o dirang se se boammaaruri o tla mo leseding,+ gore ditiro tsa gagwe di tle di bonadiwe e le tse di dirilweng tumalanong le Modimo.”22 Morago ga dilo tseno Jesu le barutwa ba gagwe ba ya kwa nageng ya Judea, mme a nna nakonyana le bone koo e bile a kolobetsa.+23 Mme Johane+ le ene o ne a kolobetsa kwa Aenone gaufi le Salima, ka gonne go ne go na le metsi+ a mantsi koo, mme batho ba ne ba nna ba tla mme ba kolobediwa;+24 gonne Johane o ne a ise a latlhelwe mo kgolegelong.+25 Jalo kganetsano ya tsoga mo barutweng ba ga Johane le Mojuda mongwe ka ga go itshekisa.+26 Jalo ba tla kwa go Johane mme ba mo raya ba re: “Rabi, monna yo o neng a na le wena ka kwa ga Joredane, yo o neileng bosupi ka ene,+ bona, yono o a kolobetsa e bile botlhe ba ya kwa go ene.”+27 Fa Johane a araba a re: “Motho ga a ka ke a amogela selo le fa e le se le sengwe fa a sa se newa go tswa kwa legodimong.+28 Lona ka bolona lo a ntshupela gore ke ne ka re, Ga ke Keresete,+ mme, ke rometswe pele ga yoo.+29 Yo o nang le monyadiwa ke monyadi.+ Le fa go ntse jalo, tsala ya monyadi, fa e ema mme e mo utlwa, e nna le boipelo jo bo seng kana ka sepe ka ntlha ya lentswe la monyadi. Jalo boipelo jono jwa me bo tladitswe.+30 Yoo o tshwanetse go tswelela a oketsega, mme nna ke tshwanetse go tswelela ke fokotsega.”31 Yo o tswang kwa godimo o godimo ga ba bangwe botlhe.+ Yo o tswang mo lefatsheng o tswa mo lefatsheng mme o bua ka dilo tsa lefatshe.+ Yo o tswang kwa legodimong o godimo ga ba bangwe botlhe.+32 Se a se boneng e bile a se utlwile, o naya bosupi+ ka sone, mme ga go na motho ope yo o amogelang bosupi jwa gagwe.+33 Yo o amogetseng bosupi jwa gagwe o beile letshwao la gagwe mo go jone gore Modimo o boammaaruri.+34 Gonne yo Modimo o neng a mo romela o bua mafoko a Modimo,+ gonne ga a neye moya ka go o lekanya.+35 Rara o rata+ Morwa mme o mo neile dilo tsotlhe mo seatleng.+36 Yo o supang tumelo+ mo go Morwa o na le botshelo jo bo sa khutleng;+ yo o sa utlweng Morwa ga a kitla a bona botshelo,+ mme bogale jwa Modimo bo ntse mo go ene.+


text:
DIKGANG
Mexico
Basupi ba Newa Tlotla ka Ntlha ya Tiro ya Bone ya go Ruta Batho Baebele Kwa Dikgolegelong Tsa Mexico
Badiredibagolo ba lebogela Basupi ba ga Jehofa matsapa a bone a go ruta magolegwa Baebele kwa dikgolegelong tsa puso mo Baja California.
Basupi ba ga Jehofa ba Nna le Seabe mo Pontshong e Kgolo go Gaisa ya Dibuka ya Puo ya Se-Spain
Pontsho ya Boditšhabatšhaba ya Dibuka ya Kwa Guadalajara e ne e na le dikgatiso tsa mo lefatsheng lotlhe go akaretsa dikgatiso tse di gatisitsweng ke Basupi ba ga Jehofa.


text:
Botswana: Codice Postale (CAP) in altre importanti città
Gaborone - Francistown - Selebi Pikwe - Molepolole - Serowe - Maun - Kanye - Mochudi - Mahalapye - Mogoditshane - Palapye - Lobatse - Tshabong - Ghanzi - Tonota - Thamaga - Ramotswa - Mosopa - Letlhakane - Kasane - Gabane - Werda - Tobane - Shakawe - Sehithwa - Sefophe - Rakops - Pilane - Pandamatenga - Otse - Orapa - Nokaneng - Nata - Mopipi - Mookane - Maunatlala - Mogapi - Mmathubudukwane - Mathathane - Letlhakeng - Lehututu - Khudumelapye - Kang - Kalamare - Hukuntsi - Gweta - Dutlwe - Dekar - Botlhapatlou - Bokaa - Mmopone - Tshimoyapula - Tshane - Tlokweng - Shoshong - Serule - Nojane - Moremi - Mogapinyana - Mathambgwane - Masunga - Makalamabedi - Kurametsi - Khuis - Kavimba - Kachikau - Gobojango - Goa - Bonwapitse - Bokspits - Bobonong - Boatlaname - Jwaneng - Lentsweletau - Moshaweng - Good Hope - Mogobane - Mabolwe - Mogorosi - Tewane


text:
A Jesu o Swetse mo Sefapaanong?
Karabo ya Baebele
Batho ba le bantsi ba tsaya sefapaano e le letshwao le le tlwaelegileng thata la Bokeresete. Le fa go ntse jalo, Baebele ga e tlhalose selo se Jesu a bolaetsweng mo go sone, ka jalo ga go na ope yo o ka tlhomamisang gore se ne se ntse jang. Mme gone, Baebele e re naya bosupi jwa gore Jesu ga a swela mo sefapaanong mme o swetse mo koteng e e tlhamaletseng.
Gantsi Baebele e dirisa lefoko la Segerika e leng stau·rosʹ fa e bua ka selo se Jesu a bolaetsweng mo go sone. (Mathaio 27:40; Johane 19:17) Le fa gantsi baranodi ba ranola lefoko leno e le “sefapaano,” baithuti ba le bantsi ba Baebele ba dumela gore go tswa kwa tshimologong lefoko leno le kaya “kota e e tlhamaletseng.” * Go ya ka A Critical Lexicon and Concordance to the English and Greek New Testament, lefoko stau·rosʹ “ga le kaye magong a mabedi a a fapaantsweng.”
Gape Baebele e dirisa lefoko la Segerika e leng xyʹlon e le lekaelagongwe la lefoko stau·rosʹ. (Ditiro 5:30; 1 Petere 2:24) Lefoko leno le kaya “logong,” “kota” kgotsa “setlhare.” * Ka jalo, The Companion Bible e bolela jaana: “Ga go na sepe mo Segerikeng sa [Tesetamente e Ntšha] se se bontshang gore go ne go dirisitswe magong a mabedi a a fapaantsweng.”
A Modimo o amogela kobamelo e go dirisiwang sefapaano mo go yone?
Le fa Jesu a ka tswa a bolaetswe mo go eng, dintlha tse di latelang le ditemana tsa Baebele di bontsha gore ga re a tshwanela go dirisa sefapaano mo kobamelong.
Modimo ga a amogele kobamelo e go dirisiwang ditshwantsho kgotsa matshwao mo go yone, go akaretsa le sefapaano. Modimo o ne a laela Baiseraele gore ba se ka ba dirisa “popego ya setshwantsho sepe” mo kobamelong ya bone mme Bakeresete le bone ba bolelelwa gore ba ‘tshabe kobamelo ya medingwana.’—Duteronome 4:15-19; 1 Bakorintha 10:14.
Bakeresete ba lekgolo la ntlha la dingwaga ba ne ba sa dirise sefapaano mo kobamelong ya bone. * Bakeresete botlhe ba tshwanetse go latela dithuto tsa baaposetoloi le go etsa sekao sa bone.—2 Bathesalonika 2:15.
Go dirisiwa ga sefapaano mo kobamelong go simologile mo bathong ba ba sa obameleng Modimo. * Makgolo a dingwaga morago ga loso lwa ga Jesu, fa dikereke di ne di sa latele dithuto tsa gagwe, maloko a masha a kereke a ne a “letlelelwa go tswelela a dirisa ditshwantsho le matshwao a one a boheitane,” go akaretsa le sefapaano. (The Expanded Vine’s Expository Dictionary of New Testament Words) Le fa go ntse jalo, Baebele ga e kgothaletse gore go dirwe barutwa ba basha ka go letlelela batho go dirisa matshwao a boheitane.—2 Bakorintha 6:17.
^ ser. 4 Bona New Bible Dictionary, Kgatiso ya Boraro, ya ga D. R. W. Wood, tsebe 245; Theological Dictionary of the New Testament, Bolumo VII, tsebe 572; The International Standard Bible Encyclopedia, Kgatiso e e Tokafaditsweng, Bolumo 1, tsebe 825; le The Imperial Bible-Dictionary, Bolumo II, tsebe 84.
^ ser. 5 Bona The Expanded Vine’s Expository Dictionary of New Testament Words, tsebe 1165; A Greek-English Lexicon, ya ga Liddell le Scott, Kgatiso ya Borobongwe, tsebe 1191-
^ ser. 9 Bona Encyclopædia Britannica, 2003, mo setlhogong sa “Cross”; The Cross—Its History and Symbolism, tsebe 40; le The Companion Bible, Oxford University Press, appendix 162, tsebe 186.
^ ser. 10 Bona The Encyclopedia of Religion, Bolumo 4, tsebe 165; The Encyclopedia Americana, Bolumo 8, tsebe 246; le Symbols Around Us, tsebe 205-207.
Ithute mo go Oketsegileng
DIPOTSO TSE GANTSI DI BODIWANG
Ke Eng fa Basupi ba ga Jehofa ba sa Dirise Sefapaano mo Kobamelong ya Bone?
Le fa re le Bakeresete, ga re dirise sefapaano mo kobamelong. Ka ntlha yang?
DIKGANG TSE DI TSWANG KWA MODIMONG!
Jesu Keresete ke Mang?
Ithute gore ke eng fa Jesu a ile a swa, thekololo ke eng le gore Jesu o dira eng gone jaanong.


text:
A Modimo ke Tharonngwe?
Karabo ya Baebele
Madumedi a le mantsi a a ipitsang gore ke a Bokeresete a ruta gore Modimo ke Tharonngwe.
Le fa go ntse jalo, ela tlhoko se Encyclopædia Britannica e se tlhalosang: “Lefoko Tharonngwe ga le tlhage e bile ga go na gope mo le umakwang teng mo Tesetamenteng e Ntšha . . . Thuto eno e ne ya simolola kgato ka kgato go ya le makgolo a dingwaga mme go tla go ganetsanwa ka yone.”
Tota e bile, Modimo yo go buiwang ka ene mo Baebeleng ga a ke a tlhalosiwa e le karolo ya Tharonngwe. Ela tlhoko ditemana tseno tsa Baebele:
“Jehofa Modimo wa rona ke Jehofa a le mongwe fela.”—Duteronome 6:4.
“Wena, yo leina la gago e leng Jehofa, wena o le esi o Mogodimodimo yo o okametseng lefatshe lotlhe.”—Pesalema 83:18.
“Seno se raya botshelo jo bo sa khutleng, go tsenya kitso ka ga gago, Modimo yo o esi wa boammaaruri, le ka ga yo o mo romileng, e bong Jesu Keresete.”—Johane 17:3.
“Modimo o mongwe fela.”—Bagalatia 3:20.
Ke eng fa madumedi a mantsi a a ipitsang a Bokeresete a re Modimo ke Tharonngwe?
Ithute mo go Oketsegileng
Totatota Baebele e Ruta Eng?
Dithuto Tsa Boammaaruri ke Dife ka Modimo?
A o akanya gore Modimo o amega ka wena? Ithute ka botho jwa gagwe le kafa o ka atamalanang le ene ka gone.


text:
Baebele ya mo Internet | THANOLO YA LEFATSHE LE LESHA YA DIKWALO TSE DI BOITSHEPO
A o ka rata go bala setlhogo seno ka %%?
Malaki 2:1-17
2 “Mme jaanong taelo eno e tla kwa go lona, lona baperesiti.+2 Fa lo ka se ka lwa reetsa,+ e bile fa lo ka se ka lwa go baya mo pelong+ gore lo tlisetse leina la me kgalalelo,”+ go buile Jehofa wa masomosomo, “ruri le nna ke tla lo romelela phutso,+ ke tla hutsa masego a lona.+ Ee, ke bile ke hutsitse tshegofatso, ka gonne ga lo go beye mo pelong.”3 “Bonang! ka ntlha ya lona, ke kgalema peo e e jetsweng,+ mme ke tla gasa boloko mo difatlhegong tsa lona, boloko jwa meletlo ya lona; mme mongwe o tla lo isa kwa go jone.4 Lo tla tshwanelwa ke go itse gore ke lo romeletse taelo eno,+ gore kgolagano+ ya me le Lefi e tle e tswelele,”+ go buile Jehofa wa masomosomo.5 “Fa e le kgolagano ya me yone, mo go ene e ne ya itshupa e le ya botshelo le ya kagiso,+ mme ke ne ka nna ka di mo naya, ka poifo. O ne a tswelela a mpoifa;+ ee, ka ntlha ya leina la me ene ka boene o ne a welwa ke letshogo.+6 Molao wa boammaaruri ka boone o ne o le mo molomong wa gagwe,+ e bile go ne go sa fitlhelwa tshiamololo epe mo dipounameng tsa gagwe. O ne a tsamaya le nna ka kagiso le ka thokgamo,+ mme ba a neng a ba busa gore ba tswe mo tlolong ba ne ba le bantsi.+7 Gonne dipounama tsa moperesiti ke tsone di tshwanetseng tsa boloka kitso, mme molao ke se batho ba tshwanetseng ba se senka mo molomong wa gagwe;+ gonne ke morongwa wa ga Jehofa wa masomosomo.+8 “Mme lona—lo fapogile mo tseleng.+ Lo dirile gore ba bantsi ba kgotšwe mo molaong.+ Lo sentse kgolagano ya ga Lefi,”+ go buile Jehofa wa masomosomo.9 “Mme le nna, ruri ke tla dira gore lo nyatsege lo bo lo kokobediwe mo bathong botlhe,+ e re ka lo ne lo sa boloke ditsela tsa me, mme lo ne lo bontsha tlhaolele mo molaong.”+10 “A rotlhe ga re na rre a le mongwe?+ A ga re a bopiwa ke Modimo a le mongwe?+ Ke ka ntlha yang fa re direlana ka boferefere,+ re itshepolola kgolagano ya borraaronamogologolwane?+11 Juda o dirile ka boferefere, e bile go dirilwe selo se se makgapha mo Iseraele le mo Jerusalema;+ gonne Juda o tlontlolotse boitshepo jwa ga Jehofa,+ jo A bo ratileng, mme o tsere morwadia modimo o sele go nna monyadiwa wa gagwe.+12 Jehofa o tla kgaola mo megopeng ya ga Jakobe mongwe le mongwe yo o go dirang,+ yo o tsogileng le yo o arabang, le yo o isetsang Jehofa wa masomosomo tshupelo ya mpho.”+13 “Mme seno ke selo sa bobedi se lo se dirang, se se felelang ka gore lo bipe sebeso sa ga Jehofa ka dikeledi, ka selelo le ka go fegelwa, mo go sa tlholeng go retologelwa kwa tshupelong eno ya mpho kgotsa go ipelelwa sepe fela se se tswang mo seatleng sa lona.+14 Mme lo rile, ‘Ka lebaka lang?’+ Ka lebaka leno, la gore Jehofa ka boene o neetse bosupi fa gare ga gago le mosadi wa bosha jwa gago,+ yo wena ka bowena o mo diretseng ka boferefere, le mororo e le molekane wa gago le mosadi wa kgolagano ya gago.+15 Mme go na le mongwe yo o neng a se ka a go dira, e re ka a ne a na le mo go setseng ga moya. Mme ene yoo o ne a senka eng? Peo ya Modimo.+ Mme lo itise ka ga moya wa lona,+ a ope a se ka a direla mosadi wa bosha jwa gagwe ka boferefere.+16 Gonne o tlhoile tlhalo,”+ go buile Jehofa Modimo wa Iseraele; “le yo o bipileng seaparo sa gagwe ka tshiamololo,”+ go buile Jehofa wa masomosomo. “Lo itise ka ga moya wa lona, mme lo se ka lwa dira ka boferefere.+17 “Lo lapisitse Jehofa ka mafoko a lona,+ mme lo rile, ‘Re mo lapisitse ka tsela efe?’ Ka go bua lo re, ‘Mongwe le mongwe yo o dirang bosula o molemo mo matlhong a ga Jehofa, mme ene ka boene o itumedisitswe ke ba ba ntseng jalo’;+ kgotsa, ‘O kae Modimo wa tshiamiso?’”+


text:
A Baebele e Dumelela Batho go Tlhala?
Karabo ya Baebele
Baebele e dumelela batho go tlhala. Le fa go ntse jalo, Jesu o ne a tlhalosa lebaka le le lengwe fela le motho a ka tlhalang ka lone, ka go re: “
Le fa e le mang yo o tlhalang mosadi wa gagwe, fa e se ka lebaka la kgokafalo [tlhakanelodikobo ya batho ba ba sa nyalanang], mme a nyala yo mongwe o dira boaka.”—Mathaio 19:9.
Modimo o ila tlhalo e e dirwang ka tsietso. O tla dira gore ope fela yo o tlogelang molekane wa gagwe ka boferefere a ikarabelele ditiro tsa gagwe, segolobogolo fa motho a dira jalo gore a tle a nyale molekane o sele.—Malaki 2:13-16; Mareko 10:9.


text:
KAROLO 2
Modimo wa Boammaaruri ke Mang?
Go na le Modimo a le nosi fela wa boammaaruri, mme leina la gagwe ke Jehofa. (Pesalema 83:18) Ke Moya; ga re ka ke ra kgona go mmona. O a re rata mme o batla gore le rona re mo rate. Gape o batla gore re rate le batho ba bangwe. (Mathaio 22:35-40) Ke ene Mogodimodimo, Mmopi wa dilo tsotlhe.
Sebopiwa sa ntlha se Modimo a neng a se bopa e ne e le motho yo o maatla wa semoya yo moragonyana a neng a itsege e le Jesu Keresete. Jehofa o ne a bopa le baengele.
Jehofa o bopile dilo tsotlhe kwa legodimong . . . le mo lefatsheng. Tshenolo 4:11
Jehofa Modimo o bopile dinaledi, lefatshe le dilo tsotlhe tse di mo go lone.—Genesise 1:1.
O ne a bopa motho wa ntlha e bong Adame ka lorole lwa mmu.—Genesise 2:7.
Ithute mo go Oketsegileng
DIKGANG TSE DI TSWANG KWA MODIMONG!
A Modimo O na Le Leina?
Modimo o na le direto di le dintsi, go akaretsa Mothatayotlhe, Mmopi le Morena. Mme leina la Modimo le dirisitswe makgetlo a ka nna 7 000 mo Baebeleng.
DIKGANG TSE DI TSWANG KWA MODIMONG!
Modimo ke Mang?
A Modimo o na le leina, a mme gone o amega ka rona?


text:
TSOGANG! No. 4 2016 | Go Itirela Thulaganyo e e Molemo
O ka tswa o lemoga kgotsa o sa lemoge, mekgwa e ama botshelo jwa gago ka tsela e e siameng kgotsa e e sa siamang.
SETLHOGO SA KA FA NTLE
Go Itirela Thulaganyo e e Molemo
Tlhomamisa gore mekgwa ya gago e a go thusa go na le go nna kotsi mo go wena.
SETLHOGO SA KA FA NTLE
1 Nna Tekatekano
Go tlogela mekgwa e e bosula le go nna le mekgwa e e molemo go tsaya nako. Bona kafa o ka ipeelang mekgele ka gone.
SETLHOGO SA KA FA NTLE
2 Itirele Dilo Motlhofo
Itsalanye le batho ba ba tla go thusang go dira ditshwetso tse di molemo.
SETLHOGO SA KA FA NTLE
3 O se Ka wa Ineela
Le fa o bona go le thata nna le mekgwa e mesha le go tlogela ya kgale, o se ka wa ineela!
Baebele ya Reng ka go Nyalana Kgotsa go Ratana ga Batho ba Bong jo bo Tshwanang?
A e kgala dilo tse di dirwang ke batho ba ba ratang ba bong jo bo tshwanang? A e rotloetsa batho go tlhoa batho bano?
GO THUSA LELAPA
Go Lebana le Diphetogo
O ka se thibele diphetogo. Ela tlhoko se bangwe ba ileng ba se dira go lebana le tsone ka katlego.
BATHO LE DINAGA
Go Etela Kyrgyzstan
Ba-Kyrgyz ba itsege ka go rata baeng le ka go nna tlotlo. Malapa a bone a ntse jang?
THE BIBLE'S VIEWPOINT
Ditebego Tse Dintle
Metswedi ya tshedimosetso e ka dira gore re lebe bontle ka tsela e e sa siamang.
A GO TLHAMILWE?
Modikologo wa Botshelo Jwa Tsie ya Cicada
Modikologo wa botshelo jwa ditshedi tseno tse di kgatlhang o bontsha gore di tlhagelela dibeke di le mmalwa fela morago ga dingwaga di le 13 kgotsa 17.
Tse Dingwe
Tsela ya go Kgaotsa go Ngangisana
A wena le molekane wa gago lo nnela go ngangisana? Ithute kafa melaometheo ya Baebele e ka namolang lenyalo la lona ka teng.


text:
Baebele ya mo Internet | THANOLO YA LEFATSHE LE LESHA YA DIKWALO TSE DI BOITSHEPO
A o ka rata go bala setlhogo seno ka %%?
Mareko 10:1-52
10 Fa a tswa koo a tloga mme a tla mo dikgaolong tse e leng molelwane wa Judea le ka kwa ga Joredane, mme gape boidiidi jwa phuthegela kwa go ene, mme ka a ne a tlwaetse go dira jalo a simolola go ba ruta gape.+2 Jaanong Bafarasai ba ne ba atamela, gore ba mo leke, ba mmotsa gore a go ne go le kafa molaong gore monna a tlhale mosadi.+3 Fa a araba a ba raya a re: “Moshe o ne a lo laela gore lo direng?”4 Ba re: “Moshe o ne a letlelela go kwalwa ga lekwalo la go mo naya tsela le go mo tlhala.”+5 Mme Jesu a ba raya a re: “O ne a lo kwalela taelo eno ka ntlha ya dipelo tsa lona tse di logwadi.+6 Le fa go ntse jalo, go tswa kwa tshimologong ya popo ‘O ne a ba dira monna le mosadi.+7 Ka lebaka leno monna o tla tlogela rraagwe le mmaagwe,8 mme bobedi jono bo tla nna nama e le nngwe’;+ mo ba sa tlholeng ba le babedi, mme ke nama e le nngwe.9 Jalo se Modimo a se kopantseng mmogo a motho ope a se ka a se kgaoganya.”+10 E rile a le mo ntlong+ gape barutwa ba mmotsa ka ga seno.11 Mme a ba raya a re: “Le fa e le mang yo o tlhalang mosadi wa gagwe mme a nyala yo mongwe o mo direla boaka,+12 mme fa go direga gore mosadi, fa a sena go tlhala monna wa gagwe, a nyalwe ke yo mongwe, o dira boaka.”+13 Jaanong batho ba simolola go mo tlisetsa bana ba babotlana gore a ba ame; mme barutwa ba ba kgalema.+14 Fa Jesu a bona seno a galefa mme a ba raya a re: “Lesang bana ba babotlana ba tle kwa go nna; lo se ka lwa leka go ba thiba, gonne bogosi jwa Modimo ke jwa ba ba ntseng jalo.+15 Ammaaruri ke a lo raya ka re, Le fa e le mang yo o sa amogeleng bogosi jwa Modimo jaaka ngwana yo mmotlana ga a na go tsena mo go jone ka gope.”+16 Mme a tsaya bana ka mabogo mme a simolola go ba segofatsa, a ba baya diatla.+17 Ya re a tswa a tsena mo tseleng, monna mongwe a siana mme a wela ka mangole fa pele ga gagwe a ba a mo tlhoma potso a re: “Moruti yo o Molemo, ke eng se ke tshwanetseng go se dira gore ke rue botshelo jo bo sa khutleng?”+18 Jesu a mo raya a re: “Ke ka ntlha yang fa o mpitsa yo o molemo?+ Ga go na ope yo o molemo, fa e se a le mongwe, e bong Modimo.+19 O itse ditaelo tse di reng, ‘O se ka wa bolaya motho,+ O se ka wa dira boaka,+ O se ka wa utswa,+ O se ka wa ntsha bosupi jwa maaka,+ O se ka wa tsietsa,+ Tlotla rrago le mmago.’”+20 Monna yono a mo raya a re: “Moruti, dilo tseno tsotlhe ke di bolokile go tloga bosheng jwa me go ya pele.”21 Jesu a mo leba mme a ikutlwa a mo rata mme a mo raya a re: “Selo se le sengwe se a tlhaela mo go wena: Tsamaya, o rekise dilo le fa e le dife tse o nang le tsone o bo o neye bahumanegi, mme o tla nna le letlotlo kwa legodimong, mme o tle o nne molatedi wa me.”+22 Mme a utlwa botlhoko fa a utlwa lefoko leno a ba a tswa a tsamaya a hutsafetse, gonne o ne a na le dithuo di le dintsi.+23 Fa Jesu a sena go lebaleba mo tikologong a raya barutwa ba gagwe a re: “A bo e tla nna selo se se thata jang ne gore ba ba nang le madi+ ba tsene mo bogosing jwa Modimo!”+24 Mme barutwa ba simolola go gakgamalela+ mafoko a gagwe. Fa Jesu a araba a ba raya gape a re: “Bongwanaka, a bo e le selo se se thata jang ne go tsena mo bogosing jwa Modimo!25 Go motlhofo gore kamela e phololele ka letshoba la nnale go na le gore monna yo o humileng a tsene mo bogosing jwa Modimo.”+26 Ba tshwarwa ke kgakge le e leng go feta mme ba mo raya ba re: “Ke mang, totatota, yo o ka bolokwang?”+27 Jesu, a ba tlhomile matlho, a ba raya a re: “Mo bathong ga go kgonege, mme ga go a nna jalo mo Modimong, gonne dilo tsotlhe di a kgonega mo Modimong.”+28 Petere a mo raya a re: “Bona! Re tlogetse dilo tsotlhe mme re ntse re go setse morago.”+29 Jesu a re: “Ammaaruri ke a lo raya, Ga go ope yo o tlogetseng ntlo kgotsa bomorwarraagwe kgotsa bomorwadiarraagwe kgotsa mmaagwe kgotsa rraagwe kgotsa bana kgotsa masimo ka ntlha ya me le ka ntlha ya dikgang tse di molemo+30 yo o se kitlang a bona go menagane ga lekgolo+ jaanong mo lobakeng lono lwa nako, matlo le bomorwarraagwe le bomorwadiarraagwe le bommaagwe le bana le masimo, di na le dipogiso,+ mme mo tsamaisong e e tlang ya dilo, botshelo jo bo sa khutleng.31 Le fa go ntse jalo, ba le bantsi ba e leng ba ntlha e tla nna ba bofelo, mme ba bofelo e tla nna ba ntlha.”+32 Jaanong ba ne ba le mo tseleng ba tlhatlogela kwa Jerusalema, mme Jesu o ne a tsamaya kwa pele ga bone, mme ba gakgamala; ba ba neng ba tla kwa morago ba simolola go boifa. A tseela ba ba lesome le bobedi kwa thoko gapegape mme a ba bolelela dilo tseno tse di laoletsweng go mo diragalela:+33 “Ke rona bano, re tlhatlogela kwa Jerusalema, mme Morwa motho o tla neelwa baperesiti ba bagolo le bakwadi, mme ba tla mo atlholela loso ba bo ba mo neye batho ba ditšhaba,+34 mme ba tla sotla ka ene ba bo ba mo kgwele mathe mme ba mo kgwathise ba bo ba mmolaye, mme malatsi a le mararo moragonyana o tla tsoga.”+35 Mme Jakobe le Johane, bomorwa Sebede+ ba babedi ba ya kwa go ene mme ba mo raya ba re: “Moruti, re batla gore o re direle le fa e le eng se re se go kopang.”+36 A ba raya a re: “Ke eng se lo batlang ke se lo direla?”37 Ba mo raya ba re: “Re abele gore re nne, yo mongwe kafa seatleng sa gago sa moja mme yo mongwe ka fa go sa molema, mo kgalalelong ya gago.”+38 Mme Jesu a ba raya a re: “Ga lo itse se lo se kopang. A lo kgona go nwa senwelo se ke se nwang, kgotsa go kolobediwa ka kolobetso e ke kolobediwang ka yone?”+39 Ba mo raya ba re: “Re a kgona.” Foo Jesu a ba raya a re: “Senwelo se ke se nwang lo tla se nwa, le kolobetso e ke kolobediwang ka yone lo tla kolobediwa ka yone.+40 Le fa go ntse jalo, go nna kafa mojeng wa me mono kgotsa kafa molemeng wa me ga se ga me go go naya,+ mme ke ga ba ba go baakanyeditsweng.”41 Ebu, e rile ba bangwe ba ba lesome ba utlwalela ka gone, ba simolola go galefela Jakobe le Johane.+42 Mme Jesu, fa a sena go ba biletsa kwa go ene, a ba raya a re: “Lo a itse gore ba ba bonalang ba busa ditšhaba ba rena mo go bone le ba bagolo ba bone ba a ba laola.+43 Ga go a nna jalo gareng ga lona; mme le fa e le mang yo o batlang go nna mogolo mo go lona o tshwanetse go nna modiredi wa lona,+44 mme le fa e le mang yo o batlang go nna wa ntlha mo go lona o tshwanetse go nna motlhanka wa botlhe.+45 Gonne le e leng Morwa motho o ne a tla, e seng go direlwa,+ fa e se go direla le go ntsha moya wa gagwe go nna thekololo+ gore a bone ba le bantsi.”+46 Mme ba tla mo Jeriko. Mme fa ene le barutwa ba gagwe le boidiidi jo bogolo ba ne ba tswa mo Jeriko, Baratimeo (morwa Timeo), mokopi yo o foufetseng, o ne a ntse go bapa le tsela.+47 E rile a utlwa gore e ne e le Jesu Monasaretha, a goa a re: “Morwa Dafide,+ Jesu, nkutlwele botlhoko!”+48 Foo ba le bantsi ba mo kgalemela gore a didimale; mme a nna a goa le go feta moo a re: “Morwa Dafide, nkutlwele botlhoko!”+49 Jalo Jesu a ema a re: “Mmitseng.” Mme ba bitsa monna yo o foufetseng, ba mo raya ba re: “Nna pelokgale, nanoga, o a go bitsa.”+50 A latlhela seaparo sa gagwe sa kafa ntle kwa, a tsapoga a ya kwa go Jesu.51 Mme fa Jesu a mo araba a re: “O batla ke go direla eng?”+ Monna yo o foufetseng a mo raya a re: “Raboni, mma ke kgone go bona gape.”+52 Mme Jesu a mo raya a re: “Tsamaya, tumelo ya gago e go fodisitse.”+ Mme ka yone nako eo a kgona go bona gape,+ a ba a simolola go mo sala morago mo tseleng.+


text:
POLELO 45
Ba Kgabaganya Noka ya Joredane
BONA! Baiseraele ba kgabaganya Noka ya Joredane! Jaanong go diragetseng ka metsi? E re ka pula e na thata ka nako eo ya ngwaga, noka e ne e penologa metsotso e se kae pelenyana ga foo. Jaanong ga go tlhole go na le metsi! Mme Baiseraele ba kgabaganya fa go omileng teng, jaaka ba ile ba dira kwa Lewatleng le Lehibidu! Go diragetse eng ka metsi? A re bone.
Fa nako ya gore Baiseraele ba kgabaganye Noka ya Joredane e goroga, Jehofa o raya Joshua a re a bolelele batho a re: ‘Baperesiti ba tshwanetse go tsaya letlole la kgolagano mme ba tsamaye kwa pele ga rona. Fa dinao tsa bone di tsena mo metsing a Noka ya Joredane, metsi a tla emisa go elela.’
Ka jalo, baperesiti ba tsaya letlole la kgolagano mme ba tsamaya ba le tshotse ba le kwa pele ga batho. Fa ba fitlha mo Joredane, baperesiti ba tsena mo gare ga metsi. E elela ka maatla e bile e boteng. Mme fela fa dinao tsa bone di kgoma metsi, metsi a simolola go emisa go elela! Ke kgakgamatso! Jehofa o dirile gore metsi ano a nne letamo mo matlhakoreng oomabedi. Ka jalo, go ise go ye kae ga go tlhole go na le metsi mo nokeng!
Baperesiti ba ba tshotseng letlole la kgolagano ba ema mo gare ga noka e e kgadileng. A o a ba bona mo setshwantshong? Fa ba ntse ba eme foo, Baiseraele botlhe ba tsamaya go ralala Noka ya Joredane mo lefatsheng le le omileng!
Fa batho botlhe ba setse ba kgabagantse, Jehofa o bolelela Joshua gore a reye banna ba le 12 a re: ‘Tsenang mo nokeng fa baperesiti ba emeng teng ka letlole la kgolagano. Tsayang matlapa a le 12, mme lo a kgobokanye kwa lo tla lalang teng bosigo jono. Mme e tla re mo isagweng, fa bana ba lona ba lo botsa gore matlapa ano a kaya eng, lo ba bolelele gore metsi a ne a emisa go elela fa letlole la ga Jehofa la kgolagano le ne le kgabaganya Joredane. Matlapa ano a tla lo gakolola kgakgamatso eno!’ Gape Joshua o baya matlapa a le 12 fa baperesiti ba neng ba eme teng mo boalong jwa noka.
Kgabagare Joshua o raya baperesiti ba ba tshotseng letlole la kgolagano a re: ‘Tswang mo Joredane.’ Mme fela fa ba sena go tswa, metsi a noka a simolola go elela gape.